text:
Dialuna, Oktober 31, 2011
Pagina 1
Confirma!
Dialuna, Oktober 31 2011 - Edicion 6 Vol.1706 - Sta. Cruz # 110
Tel: 585-9500 Fax:585-0951 - E-mail: solodipueblo@gmail.com
1.50
Michelle a ordena Elmar pa reconecta coriente
Coby Geerman di UEA:
PRIJS DI CORIENTE TA SUBI NA JANUARI Noticia confirma: Elmar a pone sindicato na altura Colinas Entertainment y Chando Colina
Polis a bin crea un caos den fiesta y a bay out of control Arogancia total estilo wild west.... paga paga paga sound y hala afor
Aruba ta paga TNO 10 miyon florin pa nan bin establece na Aruba
Segun De Telegraaf:
80
Prostituta Polaco na caminda pa Aruba Unda e procedura habri y transparente a keda?
Accident cu brommer na Shiribana
Polemica riba nombracion di Andy Lee
Bonaire a protesta na yegada di La Reina Beatrix
Dialuna, Oktober 31, 2011
Pagina 2 Na Paradera:
Brommer a pega tras di auto na Shiribana
STA. CRUZ -- Despues di fiestanan di Halloween, den careda di 3’or di madruga a sosode un accidente di brommer na Shiribana. Aki un chauffeur di brommer disfraza na Halloween a bay pega tras di un auto. Consecuentemente e chauffeur a lastra riba caminda y a bay para dilanti e restaurant Chines di Shiribana. E homber tabata keha di dolor. Ambulance a transport’e pa hospital.
Coby Geerman a confirma noticia di Solo di Pueblo di diasabra
Michelle Winklaar a ordena Elmar pa reconecta coriente na cas di Leoncita A pidi investigacion pa mira ta dicon minister ta mete den Elmar y via ken!!
STA. CRUZ -- Den un entrevista exclusivo cu Top 95 a sostene cu Coby Geerman, e lider sindical di UEA, el'a confirma un noticia cu a wordo publica den Solo di Pueblo den su edicion di diasabra. Coby Geerman a mustra su indignacion ariba varios cos cu ta sosodiendo den Elmar. Sinembargo el'a confirma cu en berdad Sindicato UEA a duna aprobacion na Elmar pa permiti De Cuba Contractor drenta Elmar pa asina haci
trabao pa corta coriente. E director di Elmar a splica cu Elmar no tin placa; no tin cash-flow y cu Elmar ta den rood. E lider sindical a duna aprobacion, pasobra tin masha hopi meter cu lo mester wordo corta. Sinembargo ariba lista di De Cuba Contractor tabatin adres di Leoncita Arends. Nan a yega su cas y a corta coriente. Despues di 20 minuut, e truck di De Cuba Contractor ta wordo yama cu urgencia pa e bolbe bek na e cas di sra. Arends, pasobra Minister Michelle Winklaar a yama Elmar y duna opdracht pa reconecta e cas bek inmediatamente. Esaki ta algo cu no a cay den bon tera cerca e empleadonan! Pasobra director di Elmar ta pidi cooperacion pa busca mas trahador pa corta coriente y ora cu haci tal, ta bini otro orden. Coby Geerman a subi bay
na oficina di e director Henriquez pa puntre si e ta na altura. Director di Elmar a nenga cu e NO ta na altura apesar cu ta su persona ta e unico unico persona cu por tuma un decision di tal indole. Coby Geerman a mustra e director cu tipo di metemento den trabao di Elmar door di Minister no ta normal, pasobra ta propio Elmar ta pidi mas empleado di De Cuba Contractor pa corta coriente y ora cu cumpli cu tal, ta bini otro ordo. E noticia di Solo di Pueblo den su edicion di diasabra a keda confirma: Hancho pa algun y smal pa otro! Abo ta kere cu abo tambe tin e mesun privilegio ora cu Elmar yega bo cas? Nunca antes e metemento politico tabata sosode den Elmar! Coby Geerman a bisa cu e siman aki lo mester bini un investigacion, pasobra e cosnan aki ta inaceptabel.
Unda e procedura habri y transparente a keda?
Polemica riba nombracion di Andy Lee AVP ta just fix su hendenan trapando ley!
STA. CRUZ -- Den weekend a start un polemica ariba e nombracion di Andy Lee como director di Departamento di Relacionnan Exterior. Na prome lugar a bin algun declaracion cu a contradeci
otro. Baba Herde a bisa cu Andy Lee a pidi di basta tempo caba pa haya e funcion aki, mientras Andy Lee a declara cu el'a wordo ofreci e posicion aki di director for di Mike Eman. Drs. Booshi Wever a reacciona mesora puntrando: unda e procedura ta..cu normalmente mester sigui ora di nombra un director? Normalmente ta pone un open sollicitatie pa asina busca e mihor candidato pa ocupa e funcion. Sinembargo esaki no a bay asina y ta Mike Eman a dicidi pa OFRECE Andy Lee e
funcion aki di cual Andy Lee a acepta! Drs. Booshi Wever a mustra cu den pasado e propio Juan David Yrausquin a cuestiona riba MEP, ora cu a nombra sr. Jacobs como director di SVb. Tambe a bandona parlamento pa ocupa e funccion. Sr. Wever ta puntra: Unda e reaccion di Juan David Yrausquin a keda? Andy Lee a dicidi di retira di politica desde cu su coleganan a lague na caya na momento cu e tabata president di parlamento, ora cu nan tabata abus’e cu palabranan fuerte.
Dialuna, Oktober 31, 2011
Pagina 3
MELVIN TROMP , UNDA BO A KEDA?
STA. CRUZ – Melvin, mas di dos aña a pasa y tur rapport a wordo traha pa castiga Endy Croes.Te awe Endy ta cana rond y nada no a pasa. Dios ta castiga hende cu un mente
asina. Bo kier mira sanger sin ningun prueba. Ki sorto di hende bo ta? Poco poco pueblo ta haya sa ken abo y AVP ta. Boso tin e pueblo na werki cu coriente, prijs di cuminda, d e s e m p l e o . Persigui hende drechi ,esey famia Eman gusta. Tres generacion caba nan a persigui cunucu boys pasobra nan no ta protestant blanco. Indian cu orguyo e raiz di e pueblo aki ta. Betico, bo ta haci hopi falta! Abo a duna nos identidad y hendenan aki kier kita tur cos di nos atrobe. Pueblo lanta!
Sr. Coby Geerman di UEA:
Elmar no por corta coriente di pueblo den November y December Si nos ta papia di social, nos mester haci cosnan social STA. CRUZ – Segun Coby Geerman, directiva a bin dilanti pa para cortamento di meter completo. A bolbe bin un discucion. A bolbe papia y bisa pa haci'e na un bon manera. Eynan sr. De Cuba a wordo autoriza pa corta meter. UEA a duna aprobacion. Pero e no a bay segun loke Elmar a papia, pasobra e situacion no ta asina cu Elmar ta den corra y ta casi cay den otro.
Con Dowers por acusa MEP di 'friends and family'
CASA DI DOWERS TIN CU DEFENDE DOWERS DEN ASUNTO DI TRAILER
Trudy Hassel a cita organizadornan di Colinas Entertainment pa un
acusa un hende di algo y bo ta priminti cu abo lo no haci mesun cos, no lubida kico bo a priminti. Pero den e caso aki ta parce cu henter e partido di AVP a haya amnesia y ta lubidando tur nan promesanan. Nan tur a bisa na bos halto den campaña cu nan ta condena loke nan a yama 'friends
reunion riba problema na Sizzles STA. CRUZ -- Trudy Hassel, semper atento pa e nomber di cuerpo policial a reacciona diadomingo anochi cu e ta na altura di e criticanan di Chando Colina y e ta cita e grupo pa awe dialuna merdia pa 3’or pa un reunion pa asina scucha kico a pasa. E grupo di Colinas Entertainment sigur lo asisti na e reunion pa papia ariba e problema.
STA. CRUZ -- Tanto AVP y Minister Dowers a acusa partido MEP di 'friends and family', awor Minister Dowers ta laga su propio casa, Patricia Dowers, defende su caso contra e doñonan di trailer. Esta hipocrecia di parti di e minister. Acaso no tin ningun otro abogado cu ta kere den e caso? Ta cuanto placa sra. Dowers ta bay cobra pa e caso aki? Ora bo
and family', pero ta kico esaki ta anto? Ta kico nan lo inventa awor pa sconde otro promesa falso? Ta bon pa pueblo tuma bon nota di e hecho cu e gobierno aki, stap pa stap ta haciendo mescos, y pior cu gobierno anterior, mientras cu nan a duna di conoce cu nan lo haci diferente.
Ministro di Salubridad Publico y di Deporte ta anuncia cu entrante 1 november 2011 durante 14 dia lo tin oportunidad pa un y tur tuma conocemento na Departamento di Legislacion y Asunto Huridico, Macuarima 65, di un peticion cu a ser haci pa obtene un restaurantvergunning A pa e parcela B v/d Veen Zeppenfeldstraat 26, lokaal 3. E permisonan aki ta concerni e.o. cuminda pa wordo consumi den e parcela. Durante dicho periodo aki tur hende por expresa por escrito nan obhecion contra dunamento di e permisonan menciona, dirigi na e Minister di Salubridad y deporte, via intermediacion di Director di Legislacion y Asunto Huridico, Macuarima 65.
Dialuna, Oktober 31, 2011
Pagina 4
Bonaire a protesta na yegada di La Reina Beatrix STA. CRUZ -- E pueblo Boneriano a subi caya pa protesta na La Reina Beatrix e situacion economico precario di Bonaire. Tur cos a bira caro. E pueblo no ta contento cu e direccion impone pa Booi y Tsjing Asjoe y UPB. E pueblo a nota cu desde e cambio a tuma lugar, tur politico ta bahando na awa. Booi a retira, Tsjin Asjoe a bay Aruba y Gezaghebber tambe ta bay. E pueblo kier un referendum pa asina draai bek e cambionan estatal of por lo menos ricibi alivio di e situacion precario.
Grandinan ta cobra Bonus, no e chikitonan! Momento a yega pa cambio!
Ki señal ta wordo manda pa studiantenan?
Con Gobierno por fix posicion den gobierno sin solicitud habri? Bo mester ta un politico pa bira director?
STA. CRUZ -- Hopi hende a keda asombra con AVP ta fix su hendenan cu trabaonan prominente. Sin ningun clase di importancia cu nos reglanan di
Bonus den ELMAR y WEB:
gobierno, AVP ta bypass pa pone solicitud pa yega na un director di un departamento y ta just fix un miemebro un funcion. Ki señal Gobierno di AVP ta manda pa esnan cu a pasa nan tempo ta studia y prepara nan mes pa haya un bon funcion? Cu nan mester subi lista di partido politico pa asina wordo acomoda? Ta bon pa tur hende cu tin diploma y cu ta sinti nan mes prepara pa tipo di funcion asina, para keto y reflexion y
puntra nan mes dicon cos mester bay asina? Na henter Aruba, ta Andy Lee so por tabatin tin interes den e funcion aki? Supongamos cu Andy Lee ta the best mes, no tabata mas apropia pa lague gana e funcion aki via un open sollicitatie? Si kier por a haci un intento pa laga mustra! Nos tur sa cu na Departamento Politico Laboral, DPL, tambe e minister a anuncia e director 1 ora prome cu e dealine, unda cu otro hende por a aplica.
STA. CRUZ -- Coby Geerman a bisa cu den WEB y ELMAR, e chikitonan no ta cobra bonus of en todo caso nada grandi. Ta e grandinan ta gana hopi placa. Mester bin un cambio. Momento a yega pa cambio. Ban pone tur cos riba mesa. No por culpa e chikitonan di ta cobra hopi. Esnan cu tin bon salario, nan ta traha
duro pa yega na dje y nan merece. Si mira e peliger di e empleadonan cu ta subi palo di luz y ta core risico, anto e salario di e chikitonan ta bon. No por yama esaki hopi. Tin varios caso conoci unda hendenan a kima cu coriente! Pues e trabao tin su riesgo y pa e chikitonan e salario ta BON y no por bisa cu e ta hopi. E bonus nan gordo di 70 mil pa un empleado NO ta hustifica! E bonusnan asina halto no ta su lugar. Coby Geerman a bisa cu e lo bay adresa esaki na gerencia y puntra dicon tin 4 hende cu ta cobra 250 mil florin di bonus. Si ta asina grandi e bonusnan ta, mi ta pidi disculpa! No por corta coriente di chikito y algun grandi ta cobra asina hopi bonus. E cos aki mester bira realidad.
Den pelea na The Golden Gate homber razo ta destrui auto completo STA. CRUZ -Pa motibonan desconoci dos homber a bringa cu otro den cercania di The Golden Gate. Un di e hombernan a destrui auto di e otro y lague na werki. El'a baha tur e glasnan di e auto. Sinembargo e situacion ta uno confuso, pasobra aparentemente den e bringamento, sea ta e propio doño di auto a kibra su auto of ta un sobrino di dje a kibra su auto. Polis a detene e sobrino mientras
e homber tabata persisti cu e kier waak e sobrino. Debi na alcohol halto den curpa, e homber a discuti cu polis y el'a bisa polis cu e lo core tras di polis te na unda cu ta. Polis a bis’e cu si e haci esey, nan lo par’e y deten’e. E homber a trankiliza su mes y a keda sinta ta relax banda di su auto cu tabata tur kibra, cu tur bentana baha. No ta conoci si e indole di e problema por ta trata pa muher.
Dialuna, Oktober 31, 2011
Detencion a cay durante pelea na Sizzles
STA. CRUZ -- Diasabra marduga durante e fiesta di Halloween na Sizzles a sosode un pelea grandi caminda polis a detene varios persona y transporta nan pa warda di polis na Shaba. Den un rato amigo y familiarnan di e detenidonan a bin warda pa busca informacion di e detenidonan. Por bisa cu polis no a haci wega, homber y muher a ser deteni den nan disfraz di Halloween.
Pagina 5
Bishita di La Reina a stroba accion na Elmar!
Sindicato lo stop Elmar pa nombra 6 sector-manager costando hopi placa
Empleadonan di Elmar tabata cla pa pone trabao abao diamars siman pasa
STA. CRUZ -- Diamars siman pasa a tuma lugar un reunion general cu empleadonan di ELMAR. A trata un total di 5 punto den e reunion aki unda e empleadonan ‘en bloque’ a dicidi cu nan ta cla pa accion
mesora. Kier a drenta accion diarazon mainta, pero e bishita di La Reina a stroba esaki, pasobra a tene cuenta cu e bishita aki. Conseheronan di Coby Geerman a bisa pa no bay den accion den e siman cu La Reina ta na Aruba. Tin puntonan hopi clave. Un di e 5 puntonan ta cu Elmar kier re-organiza unda nan kier bini cu 6 sectormanager. Sindicato ta contra di 6-sector manager: WEB tin 350 trahador cu 5 sectormanager y Elmar kier 6-sector manager pa 165 empleado.
Esaki no ta klop y sindicato a bisa cu esaki NO ta bay door. Sindicato a puntra si ta hende di pafor ta bini aden of ta hende di aden ta wordo promovi. Tambe a puntra si tin placa pa bay asina leu cu 6 posicion nobo. Cualkier hende cu wordo promovi pa sector manager lo spera di lo cobra mas placa. Con ta posibel cu un compania cu no tin placa y kier corta meter, awor ta pensa pa acomoda mas posicion y mas salario? Esaki no ta austeridad!
Dialuna, Oktober 31, 2011
Pagina 6
MEP TA PUNTRA KICO DI BERDAD TIN CU
Coby Geerman di UEA:
Mi sa cu mi no tin permiso pa bisa esaki:
JANUARI ELMAR TA BAY HISA CORIENTE
GOBIERNO DI ARUBA MESTER PAGA TNO 3.5 MIYON EURO, CU TA 9 MIYON FLORIN!
Noticia confirma: Elmar a pone sindicato na altura
STA. CRUZ -- -Lider Sindical, Coby Geerman a cuminza pa bisa cu e no tin permiso pa bisa esaki, PERO, gerencia di Elmar a informa e sindicato cu per 1 Januari 2012 lo bay hisa prijs di coriente. E sindicalista a bisa cu esaki ta algo confirma cu a wordo atendi door di reunion entre sindicato y gerencia di Elmar. El'a bisa cu e sa cu
e NO tin permiso di su sindicato pa bisa esaki, pero ta asina e situacion ta! Hopi biaha Sindicato no ta na altura di hopi cos, pero solamente ora situacion ta malo ta core bin busca sosten di sindicato. E aumento ta BAY DOOR! A bay reunion general diamars siman pasa y a sali na cla 5 punto! Empleadonan ta cla pa bay accion mesora.
STA. CRUZ -- Den un articulo den corant Telegraaf di fin di siman a sali publica un noticia cu director di TNO, sr. Jan Willem Kelder, ta declara cu gobierno di Aruba ta paga TNO 3.5 miyon euro pa ta na Aruba! 3.5 miyon euro ta equivalente na 9 miyon florin! E “deal” aki no a pasa parlamento ningun momento y den ningun presupuesto e 9 miyon aki ta poni tampoco. Gobierno di Aruba ta paga TNO 9 miyon florin pa investiga si por bin un di dos parke di molina di viento, na Alto Vista. Pero banda
di esaki sr. Kelder ta contento pasobra asina TNO ta haya e network cu Aruba tin den Latino America. Pues pa TNO e beneficionan di e “deal” aki ta: 1. TNO ta gana 9 miyon florin. 2.TNO no tin ningun, pero ningun gasto aki na Aruba. 3. TNO ta haya posibilidad pa cerá relacionnan den Latino America. Pues gobierno ta haci como
si fuera cu ta beneficio so Aruba lo haya di TNO, pero esey no ta e caso. Aruba ta paga pa un estudio, e pregunta ta si a tene un destaho publico pa e estudio aki, cu lo costa 9 miyon florin! Ta di spera cu den e asunto aki SI gobierno por duna cuenta na pueblo ta kico el’a haci y no haci manera ya ta custumber, di keda keto sin duna cuenta. E parlamentarionan cu ta sostene gobierno, AVP mas algún independiente, den esaki nos no por conta riba nan, pasobra nan ta bay na amen di gobierno toch. En todo caso, esaki no ta e cambio cu e gobierno aki a priminti!
MADURO HEAVY EQUIPMENT N.V. Santo pa Basha, Santo pa Pleister, Crushed Sand, Piedra, Tera pa Mata, Graniet. Tambe nos ta Rosa Tereno,
Coba Pos y Fundeshi.
ROOI BOSAL 49 TEL.: 585-1708 FAX.:585-6299
Dialuna, Oktober 31, 2011
Pagina 7
PABIEN MEP Y NEL ODUBER CU SU VISION!!! SEGUN PRINS WILLEM ALEXANDER ARUBA TA PIONERO RIBA ENERGIA DI BIENTO!! Parke di Molina Vader Piet ta proyecto di MEP hasta e proyecto di caya grandi cu nan a mara nan mes na cadena pe, nan tin para y nan tin caya grandi, Caya G. F. Betico Croes, ta desangrando poco STA. CRUZ -Durante e Green C o n f e r e n c e , Principe Willem Alexander a duna di conoce cu e proyecto di molina di biento na Vader Piet ta pone cu Aruba ta pionero riba e tereno di energia di biento y energia alternativo. Esaki ta danki na MEP y Nel Oduber, cu e vision y cu a sa di ehecuta e proyecto tambe. AVP semper ta PAPIA di energia berde, pero te dia di awe no a haci nada otro cu papia so riba e tema aki. A invita varios orador internacional pa PAPIA, a invita auto y avion cu ta traha riba energia alternativo, pero atrobe solamente a PAPIA. E unico proyecto cu di berdad a wordo ehecuta riba e tereno aki, ta e proyecto di MEP, di molina di biento na Vader Piet. Un joya di un proyecto cu a wordo poni na un lugar cu no ta stroba ningun hende. Gobierno di AVP desde "day one" a cuminsa destrui tur proyecto di MEP, entre otro e hospital na San Nicolas y e proyecto di procesa sushi na Dump. Te
poco. E proyecto di Vader Piet ta e UNICO proyecto di MEP cu nan no a destrui, pasobra nan por pronkia cu e plumanan geel y corra di MEP. Maske
cuanto gobierno purba pronkia cu e plumanan di MEP, pueblo si ta corda cu MEP ta e UNICO cu realmente a traha riba e tereno di energia alternativo.
Dialuna, Oktober 31, 2011
Pagina 8
Gobierno por informa di noticia di Telefraaf?
Colinas Entertainment y Chando Colina
Centro Comercial Mirage cu 80 prostituta Polaco na caminda pa Aruba
Polis a bin crea un caos den fiesta y a bay out of control
STA. CRUZ -- -- Hulandesnan na Aruba a wordo informa ariba e preocupacion di un centro comercial nobo cu ta den planning pa San Nicolas. Ta trata aki di Mirage Winkel Centrum na San Nicolas unda cu tin informacionnan cu tin investorsnan Ruso tras di e proyecto aki unda kier a pidi permiso pa un total di 80 prosituta Polaco pa Aruba. Pa un noticia sali asina den De Telegraaf ta pasobra algo tin. Ministroy parlamentarionan por informa den e siman aki si e Mirage Winkel Centrum cu lo wordo traha cu placa Ruso? Y gobierno lo coopera cu 80 prostituta Polaco?
Arogancia total estilo wild west.... paga paga paga sound y hala afor
WWW.KOOYMANBV.COM DRIVETHRU OUR FULLY COVERED WWW.KOOYMANBV.COM DRIVETHRU OUR FULLY COVERED The place to quickly and easily pick up your quality materials, nicely protected from the weather. And of course we have great delivery service for those without a big car.
REDISCOVER YOUR FAVORITE STORE Open 7 days a week • Monday - Saturday 8am - 6pm NON STOP • Sunday 9am - 1pm Av. E.J. (Watty) Vos 20 • P.O. Box 489 • T +297-582-4040 • F +297-582-2182
STA. CRUZ -- Diadomingo marduga a sosode un caos na Paseo Herencia. Loke a pasa na Paseo Herencia ta mas bien un caos innecesario orchestra door di polis. Polisnan a yega na e sitio y na un manera drastico kier a caba e fiesta y te hasta den mal orden. Un polis dama mas bien no a duna ningun oportunidad y ta debi na su propio actitud hastro y arogante a causa un rabia den e publico. Chando Colina, kende a promove e fiesta aki, a bisa cu e no ta comprende e actitud di polis. No ta un fiesta di mucha chikito pero di hendenan adulto. Chando a bisa: Nos tin un problema cu cuerpo policial di Aruba. Cada vez cu nos organiza algo, tin bin problema cu polis. Un batayon di polis mester a bay na Paseo Herencia, no pa NINGUN mal comportacion di publico, pero pa atende e resultado cu un propio polis femenino cu a bira superman. Polis a causa e disturbio aki y e ta un falta di respet. Chando Colina a bisa cu e ta sinti cu tin un of algun hende cu semper kier kibra e grupo aki di
Colinas Entertainment. E fiesta tabata bayendo BON sin ningun incidente te ora cu polis a bin crea caos. Testigonan a yama den programa di Chando Colina: E polis a cana drenta den forma masha arogante. El'a cana pusha hende pe bay dilanti. Tabata un arogancia total bao grito di..'paga paga paga, paga y boso hala fo'.... Un homber a dirigi un palabra na e polis y e polis a bisa: Bisami un biaha mas y mi ta detenebo! Un dama a bisa: Kico a pasa??? E polis dama a vloer e dama aki! Pues, conclusion ta cu loke a pasa aki, tabata un problema orquestra pa polis. Hefe di polis tin cu duna cuenta ta dicon su polis a actua na e manera bruto aki, sea si ta manda e ta pa actua asina of e falta di experiencia pa atende cu hende. Segun un testigo cu a reconoce e polis, el'a wordo indentifica como un tal P.R. pa cual den pasado caba a wordo manda tratamento di 'anger management', pasobra e no por deal cu hende. Dicon ta laga un persona asina irazonabel traha cu publico?
Pagina 9
Dialuna, Oktober 31, 2011 Lider di MEP, mr. Evelyn Wever – Croes:
TA MANDA FELICITA PRESIDENTE CRISTINA FERNANDEZ DI ARGENTINA
STA. CRUZ -- Lider di MEP, mr. Evelyn Wever-Croes siman pasa a manda felicita e presidente re-electo di Argentina, den nomber di partido MEP. "Cristina Fernandez ta e prome hende muher cu a wordo re- eligi den Sur America pa e puesto di presidente y esey sigur ta un logro grandi. Especialmente pa e hecho cu ta trata di un
hende muher. Mi tabata na Argentina luna pasa y mi por a nota e entusiasmo grandi cu tin na Argentina pa cu nan Presidente. Ohala cu e lo tin mesun exito den su di dos periodo como presidente, pasobra mescos cu demas pais den Sur America y den mundo, Argentina tambe tin retonan importante su dilanti", segun lider di MEP.
Aruba ta paga TNO 10 miyon florin pa nan bin establece na Aruba
STA. CRUZ -- Presidente di TNO di Hulanda, Jan Willem Kelder a declara recientemente cu Pais Aruba ta paga TNO 3.5 miyon Euro, equivalente na casi 10 miyon florin pa nan bin estableci na Aruba. E instituto lo mester haci investigacion ariba un
parke di molina nobo na Alto Vista. Esaki nos ta quote for di De Telegraaf: "Aruba betaalt ons 3,5 miljoen euro in vier jaar”, zei TNO-voorzitter Jan Willem Kelder. Daarvoor doet het Delftse instituut onder meer onderzoek naar de haalbaarheid van een nieuw windmolenpark op Aruba in Alto Vista, ver verwijderd van het bestaande park bij Vader Piet. ,,Bovendien krijgen we er het netwerk voor terug, dat Aruba heeft in Latijns Amerika.”
Presidente di Parlamento, drs. Paul Croes:
Reunionnan publico di Parlamento pronto riba cable!
STA. CRUZ -- Presidente di Parlamento, drs. Paul Croes ta kere den mas transparencia y Parlamento mas cerca di pueblo. Durante e Congreso pa celebra 25 aña di Status Aparte y 25 aña di Parlamento Presidente di Parlamento, drs. Paul Croes a anuncia cu dentro di poco Parlamento di Aruba lo ta riba cable. Despues cu aña pasa a introduci e transmisionnan di reunionnan publico via di e website di Parlamento w w w. p a r l a m e n t o. a w, awor Aruba lo por sigui reunionnan via television tambe. Presidente di Parlamento ta kere den mas transparencia pa pueblo y cu Parlamento lo
ta menos dependiente di cierto medionan. Tambe cu e reunionnan por wordo sigui for di bo propio sala of hogar, ta trece Parlamento mas cerca di pueblo. Drs. Paul Croes: “Another important step towards more transparency and less dependency on particular media will be Parliamentary Television Channel soon to be launched. This again will bring Parliament closer to the people, create more transparency and I hope more social control on the behaving pattern in public hearings.” Pueblo por huzga su representantenan na e forma di hiba debate, nan preparacion pa reunionnan publico, nan
asistencia na reunionnan y tambe e informacionnan cu ta wordo treci padilanti. Durante reunionnan publico cu ta varia den un gran cantidad di topico, ciudadanonan por ta mas al tanto di desaroyonan aki na Aruba, leynan cu ta keda trata, aproba of desaproba. Durante e ultimo 25 añanan Parlamento di Aruba por a wordo sigui na radio, recientemente website y pronto via television. Parlamento ta continua cu e proceso di digitalizacion, automatizacion y tambe mas transparencia. Presidente di Parlamento a bisa durante su discurso cu e ta kere cu e stap aki, lo mester aporta na e nivel di debate y mehora comportacion di miembronan di Parlamento durante reunionan publico. Si logra e proyecto aki, lo ta un gran logro tras di nomber di e Presidente actual. Pueblo finalmente ta esun cu ta huzga y escoge su representantenan pa nan forma di traha. Sr. Croes a finaliza bisando cu e proceso pa escoge e mihor opcion ta wordo sigui na e momentonan aki.
E no a busca problema
Ciudadano Amir ta desmenti noticia falso Di no-where e polis a manda su coleganan pa detenemi
STA. CRUZ -- E ciudadano Amir a acerca nos redaccion pa asina corigi publicacionnan falso cu a sali riba dje ariba diferente website. E caso ta asina cu e tabata na e fiesta di Halloween na Sizzles y na dado momento polisnan a drenta bay paden. E polis femenino a drenta hopi bruto y cuminza grita e publico. Polis a cuminza pusha publico y den forma razo tabata menaza tur hende cu nan lo wordo deteni. Amir a
conta: 'Na dado momento e polis femenino a grita su coleganan pa detenemi. Un batayon di polis a bin riba mi, tirami abao. Tur a cuminza agredimi y scop mi. Nan a bin cu un solo intencion pa batimi. Asina nan a detenemi , sin cu m’a haci nada'. E agresion policial a usa pepper spray pa asina spuit den e persona aki su wowo, cual a conduci na un picazon formal cual tambe tabata algo innecesario. 'Forza policial a haci uso di
klop y tambe forza di man pa chocami, cual a laga mi garganta hincha y dolor'. Un agresion y confrontacion policial completamente innecesario unda no tabatin ningun motibo pa trata publico asina. Amir a bisa cu e ta completamente inocente di esaki y na ningun momento e tabata den ningun bringamento te ora cu e polis femenino sin ningun motibo a pidi su coleganan pa detene.
Dialuna, Oktober 31, 2011
Pagina 10 Papiando di reconocimento na nos Arubianonan ehemplar:
Gabinete Oduber a percura pa La Reina duna Dr. Cheung e condecoracion di mas halto den Reino Hulandes Dr. Cheung a ricibi e condecoracion di mas halto: “Ridder in de Orde van de Nederlandse Leeuw”
STA. CRUZ -- Un verguenza di marca mayor a ser crea door di partido AVP y Gabinete Mike Eman y esaki na momento cu nan a dicidi di duna e edificio di ex-Dolce Vita situa riba Sasakiweg e nomber di Dr. Edward Cheung. Hecho ta cu e anuncio di gobierno pa cu dunamento di e nomber aki a bin ora cu partido MEP a bin descubri y denuncia un corupcion di 450 mil florin den e compra y venta di e edificio aki y cual escandalo a crea un ola di reaccion den nos comunidad. E pregunta cu a keda colga ta, kende ta e privilegiado(nan) di AVP cu a strica/horta e 450 mil florin aki di placa di pueblo? Sinembargo Mike Eman ta un maestro den cosmetologia y pa trata di tapa e escandalo
mahos y vulgar di e siglo aki, Mike Eman cu su cara bon laba a dicidi di inventa un nomber pa cu e edificio di Cas di Europa aki, esta Dr. Edward Cheung Center. Cu esaki Mike Eman a kere cu e bon nomber cu Dr. Edward Cheung tin den nos comunidad lo por yuda tapa e bagamunderia y corupcion mahos aki di partido AVP, ya cu dunando e nomber ehemplar aki pueblo lo bay lubida e escandalo y ladronicia di 450 mil florin hopi mas liher. Pero MEP lo tey manera un clabo pa keda recorda pueblo di e ladronicia den dia cla aki. Alavez den e ultimo dianan aki Mike Eman ta haciendo como sifuera cu ta su persona y su gobierno ta e promernan pa duna un reconocimento na un cientifico Arubano, esta Dr. Edward Cheung. Sinembargo e ta lubida completamente cu ta hustamente ex-premier sr. Nelson Oduber y Gabinete Oduber a aproba na 2009 e proposicion di e nomber di Dr. Edward Cheung na La Reina p’asina Dr. Cheung haya un Condecoracion Real. Mirando tur e trabaonan cientifico y
TA HUUR - FOR RENT Espacio comercial na Sta. Cruz 36. Situa: Ariba caminda principal di Sta. Cruz, net dilanti entrada principal pa Misa di Sta. Cruz. Cu bon Parkeerplaats. Bon pa Beauty Salon, oficina, tienda of cualkier negoshi. Ta huur completo of mitad. Tin espacio di Afl. 650.00/Afl. 1100.00/Afl. 1500.00 mensual. Pa informacion yama 739- 0101 Ecro Real Estate
intelectual cu Dr. Cheung a desplega na NASA y tambe cu el a pone te hasta e nomber di Aruba den orbita, Gabinete Oduber a haci un proposicion pa Dr. Cheung haya un di e condecoracionnan di mas halto den Reino Hulandes cual ta ‘Ridder in de Orde van de Nederlandse Leeuw’. Finalmente La Reina a honra e proposicion di Gabinete Oduber completamente y asina pues Dr. Cheung a haya e condecoracion di ‘Ridder in de Orde van de Nederlandse
Leeuw’.Partido MEP ta contento cu Dr. Cheung a haya e reconocimento Real aki, ya cu esaki ta un di esunnan di mas halto den Reino Hulandes y principalmente y cu esaki no tin ningun mancha di corupcion riba dje. Finalmente, ora cu Mike Eman ta papia constantemente di reconocimento na nos Arubianonan ehemplar, su persona mester puntra su mes di con nunca su partido y gobierno a yega di reconoce un di nan baluartenan cu a
haci hopi pa nos comunidad, esta sr. Roly Bislick y cu mester a warda te ora cu MEP drenta gobierno pa duna e piscina olimpico na Savaneta e nomber di sr. Bislick y tambe percura pa La Reina duna un Condecoracion Real na e Arubiano ehemplar aki. Hende sa come y lubida, pero MEP tey pa keda recorda Mike Eman y su partido AVP di tur nan hipocrecia y maldadnan cometi den nos comunidad.
Dialuna, Oktober 31, 2011
Pagina 11
UEA a duna aprobacion bao di engaño pa De Cuba Contractor drenta
De Cuba Contractor a drenta Elmar pa corta miles di meter di coriente Dicon Coby tin cu tene cuenta cu cos ta malo aki banda? Y dicon aya banda ta saca miles di florin pa Utilities?
STA. CRUZ – Sr. Coby Geerman den su reciente declaracion a confirma cu gerencia di Elmar a acerca Sindicato UEA pa asina pidi aprobacion pa un compania di pafor por drenta pa asina haci algun trabao. Tabata 3 luna pasa cu a papia di problema na Kabel Afdeling. Sindicato UEA a bisa cu na bienestar di e pais, mihor duna cooperacion pa asina De Cuba por haci e trabaonan pa garantiza un bon suministro na pueblo. Elmar ta falta hende, pero tin trabaonan cu mester wordo haci. Pe motibo aki a permiti e compania pa drenta y haci e trabaonan. E prome cooperacion aki a wordo pidi pa 6 luna, pero UEA a duna permiso pa solamente 3 luna, cual ta termina awe, dia 31 di Oktober 2011. Despues a bin otro peticion di gerencia, esta pa laga De Cuba drenta pa corta meter.
Gerencia a splica cu Elmar ta den rood, den corra, den crisis, no tin placa pa paga su gasto y of debenan y no tin placa pa cumpra material y pesey ta acerca UEA pa asina permiti UEA pa drenta pa haci trabao di kita coriente. Aki atrobe sindicato UEA a bolbe permiti Elmar pa laga De Cuba drenta pa asina bin corta coriente di pueblo pa asina por haya placa pa paga salario y otro gastonan di e compania. E lider sindical a sigui declara cu mientras tanto a drenta otro informacion cu Elmar a yuda cu tanto miyones, cu un suma halto! Coby Geerman a haya sa for di bon fuente! Cu Elmar ta dunando basta placa na Utilities. E no ta bay si ta 10 placa of ta 1 florin, esaki ta haci cu sr. Geerman no kier tende mas cu no tin placa. Utilities a haya placa pa tal y tal cos, y UEA ta bisa cu nos no ta permiti e cos aki mas. No por bin cerca Coby pa pidi pa tene cuenta cu cos ta malo! Y dicon cos no ta malo pa otro banda? Coby a sigui bisa cu e ta defende tur hende y el'a bay WEB y a reuni cu SIWA pa waak si por cera hunto y atende e cosnan aki hunto. Nos ta pertenece na mes un mama.
Na Tanki Leendert:
Homber cu machete a keda herida na Paradise STA. CRUZ -- Diabierna anochi varios polis a presenta na Paradise pa un pelea formal cu machete envolvi. Polis na su yegada a bin topa cu un homber tur sangra pafor di e lugar y e ta esun cu a ocasiona e problema
aki. El’a bay den su auto y a coy un machete. Otro mester a kit’e y cort’e. Polis a tuma e machete den beslag y e homber a keda deteni. A hib’e Poli pa tratamento. Polis a calma e situacion na Paradise na Tanki Leendert.
Passenger Handler Ground Handler and Airline Representative, General Air Services, has the following job openings: Job requirements - Minimum EPI, HAVO degree - Fluent in speaking Papiamento, English, Dutch and Spanish - Ability to work flexible schedules during week, weekends and holidays - Communication, teamwork and responsibility skills - Customer service knowledge - Should be at least 21 years old Job activities - Check-in passengers - Control of tickets and travel documents - Tickets sales - Boarding of Aircraft Other position: Maintenance Helper Job requirements - Minimum EPI, HAVO degree - Affinity with maintenance field - Ability to work flexible schedules during week, weekends and holidays - Communication, teamwork and responsibility skills - Should be at least 21 years old Job activities - Ensuring the upkeep and maintenance of all areas of a facility - Maintaining the cleanliness and hygiene of the work areas - Inspecting all electrical units and systems and ascertaining the proper functioning of the same - Keeping a record of all the day to day maintenance activities undertaken in a facility - Maintaining service cycle records - Reporting defects, damages and malfunctions of any kind to the supervising authority - Effectively completing all tasks as assigned by the supervising manager
Dialuna, Oktober 31, 2011
Pagina 12
FRACCION DI MEP A INTERCAMBIA DI PENSAMENTO CU FAMIA REAL
PARTIDO MEP:
AINDA GOBIERNO NO A DUNA CUENTA DEN CASO CORUPTO DI EUROPE HOUSE PAKICO TANTO MIEDO PA TRANSPARENCIA?
STA. CRUZ -Durante bishita di La Reina, Prins Willem Alexander y Prinses Maxima, siman pasa miembronan di fraccion di MEP a haya e oportunidad pa intercambia di pensamento cu famia real. Sr. Eddy Briesen y sr. Ady Thijsen a papia cu La Reina, dr. Maikel Kelly a papia cu Prins Willem Alexander y Evelyn Wever-Croes y Xiomara Ruiz-Maduro a papia cu Prinses Maxima. Nan a toca diferente tema, den cual miembronan di fraccion di MEP por a duna nan opinionnan y tambe por a duna mas informacion
pa asina e famia real por a haya un mihor bista di con cosnan ta na Aruba realmente. Gobierno naturalmente a presenta un bista hopi bunita con cos ta na Aruba, pero ta importante pa e Famia Real ta na altura cu aki tambe nos pueblo ta wordo afecta pa problemanan financiero y economico. E conversacionnan a bay den bon ambiente y por bisa cu tanto La Reina como Prins Willem Alexander como Prinses Maxima tawata hopi interesa den e conversacionan.
STA. CRUZ -- Ya ta un siman cu partido MEP a denuncia e practicanan coruptivo cu a tuma lugar den compra di e edificio di Europe House. Ta trata di e hecho cu riba 14 di Oktober, Utilities NV a cumpra e edificio pa 1 miyon 350 mil florin, mientras cu un rato prome esun cu a bende a caba di cumpra pa 900 mil florin. Un deal caminda un compañía entremediario Southeast Investment Group a strika 450 mil florin den apenas algún seconde. Y ningun hende no sa ken ta e den grupo aki? MEP a demanda pa haya sa ken ta tras di e deal aki, y ken of kennan a reparti e suma di 450 mil florin aki. Tambe nos a cuestiona con Utilities por permiti algo asina, siendo cu net awor pueblo ta sufriendo na man di e aumento di prijs di awa y coriente. MEP a denuncia tambe cu Utilities a ontduik belasting den e caso aki, y ta mustra cu Gobierno
a orquestra tur esaki. Un gobierno cu ta horta su pueblo, ta un gobierno cu mester bay cas! Pero te awe Gobierno ta keto keto. Mas tristo ta cu esnan cu ta sostene gobierno den parlamento, cu a sali ta defende gobierno manera cheerleaders, tur a bin cu argumentonan fofo, sin prueba. E prome argumento cu nan a usa, a bin di Parlamentario Sneek, cu manera custumber, no sa unda su cara ta para. Según Sneek e dolor di MEP ta cu no ta paga huur mas. Ki pensamento mas absurdo. Sneek a lubida cu e ta un di esnan cu a priminti cu nan lo bin haci mihor y en vez di recorda su gobierno esey, ta sali papia coi loco. Pa Sneek ta conta miho bo keda keto cu bo pasa pa burico. Otro argumento cu AVP a publica riba 24ora.com ta cu e balor di e edificio ta 2.2 miyon florin, otro cos absurdo, mirando cu e edificio tabata den masha
mal estado, cu un huez mes a bisa cu ningun hende por haci nada eyden, y cu banco kier a bende na vindishi pa 600 mil florin. Berdad tin un taxatie rapport cu ta bisa cu e edificio bal 2.2 miyon florin, pero esey ta 5 aña pasa, tempo e tabata den bon estado! Tur esaki MEP a demostra cu prueba cu a wordo parti pa prensa tambe. Ademas según AVP Utilities ta bay verhuur un edificio cu TNO y Europe House! Otro mentira grandísimo, pasobra Gobierno di Aruba ta paga tur tur gasto pa TNO y pa Europe House, pues ta pueblo mester bay paga pa e huur ey toch! Tur esaki ta tira un mancha scur riba nomber di un Arubiano ehemplar, Edward Cheung, cu a haye memey di e escándalo grandi aki. Esaki no ta forma di trata un di nos mesun hendenan! E pregunta den tur esaki ta ki miedo e gobierno aki tin di ta transparente? Nan tin un siman caba cu un silencio hermetico riba e caso aki. Cualquier coi loco cu nan bisa, MEP a bari nan for di mesa cu prueba den man. Te na e momentonan aki e unico conclusion cu por saca ta cu Gobierno y Utilities deliberadamente a horta pueblo di Aruba 450 mil florin, mas 51 mil florin na belasting, ya bira mey miyon florin!
Dialuna, Oktober 31, 2011
Pagina 13
Resultado di e dos conferencianan riba energia alternativo:
A presenta solamente plan y mas plan bunita, mientras cu miles di hogar no tin manera di paga nan recibo di awa y coriente
STA. CRUZ -- “E hendenan aki a bin pa chupa delaster un gota di sanger di e pueblo pagador di belasting”, asina mester describi e actitud di e mandatarionan sinverguenza di AVP cu pa di dos biaha sigui a organiza nan ‘Green Conference’ miyonario. E promer conferencia tabata aña pasa cu nan invitado di honor, esta ex-candidato presidencial di Merca Al Gore, kende a strica cientos di miles di dollar cu e conferencia di AVP aki. E aña aki e derochadornan di placa di pueblo a haci lo pior, ora cu nan a invita un hala di invitado for di exterior, e.o. Prins Willem Alexander y cual conferencia a bolbe costa nos pagadornan di belasting miyones di dollar. Sinembargo aki e sinverguenzerianan di AVP no a caba, ya cu sr. Frank Hoevertsz, Presidente di Utilities N.V. na
final di e conferencia di antayera a anuncia cu otro aña nan lo bay tin nan di tres ‘Green Conference’ y naturalmente cu un biaha mas nan lo bay tira man den caha di Utilities N.V. pa financia henter e conferencia aki. Hecho ta cu mientras e conferencia miyonario aki ta andando, miles di hogar na Aruba no por paga nan recibo di awa y coriente y e gobierno malvado di AVP no ta duna nan ningun tiki di speranza cu cos lo bay drecha pa nan. Si mester analiza e ultimo dos conferencianan aki, kico ta e resultadonan cu nos pais a beneficia di dje? Nada, pero net nada! Durante e dos conferencianan ultimo por a tende solamente gritadera di con importante energia alternativo ta pa henter comunidad, cu e posnan di petroleo na mundo ta cabando, cu mester busca
otro formanan di uso di energia, cu gobierno di AVP tin plan, plan y mas plan. Entre otro cu nan tin plan pa bin cu otro 10 molina di biento, cu nan tin plan di bin cu mas energia solar, cu nan tin plan pa haci uso di gas etc. Pero te cu awe nos pais no a beneficia ningun kilowatt extra di tur e plannan aki, ni nan recibo di awa y coriente a conoce un alivio. Contrario na tur e locura di tur e plannan aki, durante gobernacion di MEP no a papia mucho di plan, no a organiza ningun “Green Conference” malusando fondonan di Utilities N.V., no a trece invitadonan for di exterior pagando nan cientos di miles di dollar pa nan bin bisa nos con importante energia alternativo ta pa henter humanidad, pero gobierno di MEP sin mucho buya y sin malgastamento di placa di pueblo a percura pa 10 molina di biento na Vader Piet, a percura pa e plantanan di Seawater Reverse Osmosis pa reduci e gastonan di fuel oil drasticamente, a percura pa e plantanan RECIP di Wartsila pa uzo mas eficiente di energia etc. E parti mas comico di henter e asuntonan aki ta cu durante tur
e dos “Green Conference” nan aki, e mandatarionan di AVP – cu un sonrisa di orea pa orea - no por caba di papia bon di e 10 molinanan di biento na Vader Piet y tambe di e plantanan di Seawater Reverse Osmosis y e plantanan di RECIP. Aparentando hendenan cu a perde tur clase di gevoel y sin cuero di cara nan tabata gaba con e plantanan aki a percura pa un reduccion substancial di uso di fuel oil door di WEB N.V. Alavez locual e hipocritanan aki si no a bisa e invitadonan di exterior ta, cu tur e molina y e plantanan aki no ta ningun invento nobo di e gobierno actual ya cu plantanan aki a ser introduci caba durante e 8 añanan di Gabinete Oduber. Riba e fotonan adhunto nos tur por mira con sr. Nelson Oduber a keda tur bao stof ora cu el’a duna inicio na construccion di e parke di molina na Vader Piet. Alavez nos por mira su persona disfrutando di un glas di awa cual ta producto directo di e planta di Seawater Reverse Osmosis. Cu esaki a keda demostra con den un forma humilde e
gobernantenan di MEP tabata celebra proyectonan concreto pa comunidad, sin cu nan tin nodo di chupa miyones di dollar for di Utilities pa papia solamente riba plan y mas plan. Finalmente nos mester conclui cu e dos conferencianan di AVP tocante energia berde no a produci net net nada concreto pa nos comunidad, pero cu a costa nos pagadornan di belasting si miyones di florin sin cu nos por a disfruta di un solo Kilowatt extra for di tur e conferencianan di bla bla bla aki.
E temporada di fin di aña a cuminsa na TOP 95.1 cu Robby Rosel cu e programa “FIESTA DI FIN DI AÑA”
Pagina 14
Dialuna, Oktober 31, 2011
Dialuna, Oktober 31, 2011
Pagina 15
Dialuna, Oktober 31, 2011
Pagina 16
Ladronnan a bay cu scooter na San Nicolas STA. CRUZ – Diabierna pa 5:25, e homber P.C. naci na Aruba di 52 aña, a bay warda di di San Nicolas pa haci denuncia di ladronicia di su scooter marca Keyway Sport Matrix color blanco/oranje. El’a bisa cu el’ a para su scooter dilanti Chesterfield Bar pa 4:15 y 5’or, ora cu el’a sali pafor, e scooter a bay. Polis a tuma su keho.
Denuncia di destruccion di auto STA. CRUZ – Diabierna pa 9:12, central a manda patruya na Casa Cuna pa un destruccion. Na e sitio polis a papia cu e muher S.N. v.d. B. di 42 aña, kende a bisa polis cu el’a para su auto dia 27 di Oktober pa 20.30 den su cura di cas y a bay traha. Su dia despues mainta 9:10, un colega a bin bise cu e luznan patras di su auto ta destrui. Polis a tuma su keho.
Choller R. Smith molestoso na San Nicolas STA. CRUZ -- Diabierna pa 9:56, polis a bay na un bar White Star, unda un homber tabata haci fastioso. Na yegada polis a haya informacion cu e conocido choller R. Smith, tabata haciendo fastioso. Polis a cana busca R. den vecindario y a topa cune na haltura di Santo Domingo Bar. Polis a papia cu R. y el’a dicidi di bay cas bay drumi. Mas o menos mey ora despues, polis mester a bolbe bay bek den caya, na unda R. Smith pa di dos biaha tabata haciendo fastioso. Polis a papia cune y a bise cu ta mihor pa keda cas. R. a bira onbeschoft contra polisnan y a cuminza papia palabranan mahos contra e polisnan. Despues el’a dicidi di bay cas bay drumi.
Ladron ta saca cel for di tas STA. CRUZ -- Diabierna 11:45, e muher R.W. naci na Hulanda di 28 aña a bay warda di polis y haci denuncia di perdida di su celular Samsun Galaxi. El’a bisa cu diarazon ultimo e tabata na Moomba Beach y desconocirnan a saca su celular for di su tas, cu tabata para banda di e veld. Polis a tuma su keho.
Homber cu problema cu su colega STA. CRUZ -- —Diabierna 13.16, e homber F.O.P. naci na Colombia di 45 aña, a bay warda di Oranjestad, y ta bisa polis lo siguiente. El’a declara cu e ta traha cu e contratista G. y tin algun luna caba problema cu un colega. Segun P., polis cu e colega conoci como Corsou of Mike, ta un bully. El’a bisa cu e ta menaz’e continuamente cu palabranan manera e ta bay bati’e y parti’e for di otro. Of e ta bis’e cu e no mag papia cu otro colega. Segun P. e situacion ta birando di mas. E kier a papia cu polisnan pero no kier duna keho mesora, pero kier pone polisnan na haltura. El’a bisa si e cosnan sigui asina e ta bay Recherche.
URGENTE !! URGENTE !! 30 Oktober 2011 Pa medio di e comunicado aki directiva di “Sindicato di Trahadornan di Aruba” (S.T.A.) kier a invita tur e empleadonan di Thiel Resources y Felipe Construction pa acudi na un reunion cu caracter di urgencia ariba: Fecha : 01 di November 2011 (diamars) Lugar : Sede di Simar (Sabana Blanco) Ora : 07:30 PM - 08:30 P.M. E puntonan di agenda: 1. Apertura. 2. Referendum di dia 02 november 2011 y 04 november 2011 3. Palabra Liber 4. Clausura. Acudi sin falta na e reunion aki cu lo determina futuro di boso trahadornan !!!!! Bini uno Bini tur !!!!!!!!
Dialuna Oktober 31, 2011
Pagina 17
“Openhouse 2011” na E.P.B. – Pariba
STA. CRUZ -E openhouse di E.P.B.Pariba lo tuma lugar diahuebs dia 3 di November for di 6.30 te cu 9.00 di anochi na E.P.B-San Nicolas. Riba e anochi aki tur mayor cu tin yiu den e di dos aña (2e klas) di ciclo basico di E.P.B.- San Nicolas ta keda cordialmente invita.
E anochi informativo aki ta brinda e mayornan y nan yiu e oportunidad pa wak y haya mas informacion di e diferente sectornan cu tin na E.P.B. y tambe cera conoci cu e diferente ofishinan cu un alumno por escoge. Tur esaki ta den cuadro di e preparacionan pa e escogencia di ofishi cu
lo tuma lugar den luna di November. E escogencia di ofishi ta forma un parti grandi di e estudio di un alumno na E.P.B. E anochi aki e localnan practico lo ta habri. E maestro- y alumnonan di e diferente sectornan di e ciclo di ofishi (beroep cyclus) lo duna splicacion di e lesnan y tambe demostracion cu e diferente ekipo- y aparatonan cu ta wordo usa den e ciclo di ofishi. Nos ta cuminsa na ora, 6.30pm, den cantina cu un splicacion general y despues cada mentor lo cana cu e mayornan di e alumnonan di su clas, pasando na e diferente localidadnan practico. Di parti di E.P.B- Pariba nos ta spera tur mayor y nan yiu riba e anochi aki y corda tey na ora. Di e manera aki nos por contesta tur pregunta cu tin, pa asina nos por sigui
guia y conseha nan yiu den un bon escogencia di un profesion. Un bon escogencia lo yudanan sigui studia motiva
pa mayan nan por ta profesionalnan den nan ramo, na bienestar di nan mes y di nos pais.
Mami por ta leu pero cerca di nos curazon Pabien na mi mami special
Mariela “Yeya” Alberts
Di parti tur mami su famia na Aruba & muy especial di mami su 2 yiunan cu semper ta haci mami loco pero nos ta stima mami un mundo si! Gosa di mami su dia & hope 1 day nos ta back 2gether. We Love You & Miss You Mom
Dialuna Oktober 31, 2011
Pagina 18
Aruba Softball Bond a adkeri posicionnan cardinal den Congreso Mundial di International Softball Federation STA. CRUZ -- Delegacion di Aruba Softball Bond ta cosechando exito den conferencia mundial na Oklahoma City. Recientemente sres. Endy Croes y Chipen Chirino a viaha pa Oklahoma City pa atende e Congreso mundial di ISF. Sigur ASB ta gradici enormemente un solo sponsor cu a haci esaki posibel. Desde yegada representantenan di Aruba sr. Chipen Chirino a wordo nombra den dos comision di ISF y Endy Croes a keda nombra den 3 comision di ISF. E comisionnan aki hunto cu representante di otro pais mester a traha duro diabierna y diasabra henter dia pa asina trece proposicionnan por escrito diadomingo durante e Asamblea pa asina paisnan miembro por aproba. Sr. Chipen Chirino a traha den e comision di competencianan internacional cu ISF ta reconoce. Tambe el’a funciona den comision di ‘Masters Games’ cual ta
un comision cu a dedica na campeonatonan internacional den edadnan 40-50 y 60 aña. Sr. Endy Croes a fungi como comisario di ISF den comision di miembrecia y mester a traha y renoba e proposicion pa congreso kico tur un pais mester cumpli cune pa por bira miembro di ISF. Tambe Sr. Endy Croes a fungi den comision legislativo unda pa 5 ora consecutivo den un team a traha riba cambionan hopi importante den Statuut di ISF, relaciona cu articulo 3 di ISF. Riba proposicion di Aruba a logra trece un cambio grandi den statuut di ISF pa asina por acomoda Corsou, St Maarten y otro islanan. Kico exacto esaki ta encera? ISF den statuut ta papia cu ISF ta reconoce solamente un Federacion di cada pais cu solicita pa miembro cual Federacion den su pais ta miembro y ta reconoci pa e Comite Olimpico Nacional di su pais. E cambio cu a
wordo treci awor despues di un splicacion amplio di sr. Endy Croes na presidentenan den dicho comision, usando Corsou como ehempel, ta cu si acaso dicho pais No tin un Comite Olimpico nacional na su pais, ISF ta mantene e derecho pa tuma e pais aki como miembro. Diadomingo paisnan presente lo mester vota riba e proposicion aki proponi pa sres. Endy y Chipen unda lo facilita entre otro e posicion di Corsou y demas isla. Tambe Aruba a atende den e comision di reglamentonan di wega. Esaki sigur ta un parti hopi interesante unda riba nivel mundial a hiba un discusion fuerte pero sano. Presidentenan di Australia, New Zeelandia, Canada, USA, Hulanda, Venezuela, Japon, Korea y China tabata entre otro esnan presente. Conclusion ta cu lo traha riba diferente recomendacion pa trece e cambionan den Congreso
2013 pa e rulebook nobo. Aki Julio Hellburg di Corsou a boga fuerte pa simplifica diferente reglamento. ISF a lanta tambe un hala nobo pa investiga y sondea deseo di paisnan pa cu Coed Slowpitch Softball. Aki sr. Chipen Chirino a atende den e comision. Otro punto di agenda hopi fuerte cu ta wordo trata ta si ISF mester join baseball (IBAF) pa haci un solo bid hunto pa trata na logra un puesto den weganan olimpico bek pa aña 2020. Hopi discusion riba esaki cual porcierto diadomingo tambe lo bay vota riba esaki. Confederacion Europeo encabeza pa su voorzitter di Hulanda, Andre van Overbeek ta fiel creyente den esaki y a influencia hopi pais Europeo sigur riba e topico aki. Confederacionnan di CONSURSA (Paisnan Sur Americano) y CONPASA (Paisnan Nort y Centro Americano) ta den reunion oranan largo pa fiha nan posicion final.
Sr. Endy Croes hunto cu sr. Chipen Chirino trahando duro como miembro di directiva di Confederacion Caribense ECASC cual a wordo lanta den luna di Mei 2011 na Bahamas y awor ta repasando statutonan y huishoudelijke reglement pa nan wordo aproba diadomingo den Assamblea y asina oficialmente duna bida y contenido na e confederacion aki. Aruba a reuni tambe cu Bob Stanton, director di umpire di ISF . Tambe Aruba a reuni cu Andy Dooley, presidente di ASA (American Softball Association) kende a ofrece diferente ayudo y sosten na Aruba pa asina por yuda cu desaroyo di softball cual sigur ta algo cu bestuur di ASB lo bay waak mas di cerca ora ta bek na cas. Asina por sigui menciona cu Aruba ta contribuyendo den gran forma den tur e paisnan grandi. Notable ta cu diferente momento Aruba ta expresa su opinion como isla chiquito pero pensando e deporte na promer lugar y ta haya sosten pa esaki. Diadomingo lo ta e dia grandi pa mira kico ta cambionan cu lo wordo aproba y sigur esaki lo mara rumbo y futuro di ISF. Un solo palabra. Aruba cosechando exito internacional den Deporte Softball. Nos lo haya sigur e siman aki resultado di e reunion importante aki cu a tuma lugar diadomingo.
Dialuna Oktober 31, 2011
Pagina 19
Problema familiar cu a bay fo’i man na un cas na Hooiberg STA. CRUZ -- Diasabra madruga pa mas o menos 2’or y mey a sosode un
problema di famia na un cas na Hooiberg. Mesora a yama un patruya di
International Security Aruba (ISA) NV
TA BUSKA LO SIGUIENTE PA DRENTA DEN SERVICIO INMEDIATO:
SECURITY OFFICERS/ SHIFT LEADERS/ SHUTTLE DRIVERS/ SUPERVISORS/ LIGHT ADMINISTRATION WORKER E rekisitonan ta: Por traha tur shifts; 2. Conocimento di ingles; 3. Edad entre 25 pa 65 1.
Por pasa libremente na nos oficina situa na Lucianitastraat 20 Unit 5 pa un aplicashon , Office hours: 8 until 5pm Telephone: 5887405/5887415 From Monday through Friday
Sta. Cruz pa atende cu e problema. Mirando cu e problema tabata bayendo fo’i man, a pidi asistencia di un patruya mas. Pa evita mas problema un
parti di e famia a dicidi e ora ey di bandona e cas. Mas tristo aun cu den e problema aki tabata tin criaturanan cu den e ora di madruga mester a
lanta fo’i soño y cu nan pertenencianan, a bay na un otro adres, pa asina e situacion por a calma.
Dialuna Oktober 31, 2011
Pagina 20
Drs. Booshi Wever, Parlamentario Ciudadano
PREGUNTANAN NA MINISTER-PRESIDENTE Y MINISTER DI FINANZAS RELACIONA CU COMPRA DUDOSO DI LA DOLCE VITA
STA. CRUZ -- Relaciona cu e compra dudoso di e parcela La Dolce Vita, cu hasta ta hole den direccion di corrupcion, Booshi Wever a lanza un serie di pregunta na minister presidente, sr.
Mike Eman y minister di Finanzas, sr. Mike de Meza; den e serie di preguntanan aki a corda tambe riba e hazaña di añanan atras cu Interbank, den cual, mescos cu ta e caso
awor cu La Dolce Vita, e envolvimento di sr. Franklin Hoevertsz tabata remarcabel. Apesar cu mi mester asumi cu sr. Donner (Asuntonan di Reino) lo mester sa di e asunto aki, mi a manda e
tambe un carta, mescos cu tabata e caso cu e entrega di e (W)ODCrapport, cu a wordo entrega na ministerpresident net na e momento cu Parlamento tabata tratando e asunto di
e trailernan. Esakinan tur ta indicacion cu Hulanda ta hunga un wega cu gobierno di Aruba, pa despues bin grijp in! Mi ta keda ripiti cu nos lo no tolera cu Hulanda ta bin re-coloniza nos pais!
Preguntanan na minister di Asuntonan General, respectivamente na minister di Finanzas Considerando : -Cu gobierno di Gabinete Mike Eman I den su gestionnan ta keda duna impresion fuerte di ta determina pa hinca Aruba den un status di un territorio ultraperiferico – UPG; -Cu sin embargo, den un pais democratico ta un escohencia di un Pueblo pa dicidi riba su futuro, esaki mediante un referendum; -Cu e pueblo NO ta dicidi riba e aspecto aki den un eleccion regular pa Parlamento y gobierno; -Cu e impresion ey a haña mas forza door di e tramitenan pa establece un “Europahuis” (hunto cu TNO) den e edificio conoci como “La Dolce Vita”; -Cu como supuesto gesto di aprecio e gobierno aki a dedica e edificio na dr. Edward Cheung, por cierto un role-model pa nos hubentud, pero kende no ta consciente di ta wordo hinca den un asunto dudoso; -Cu compra di edificio lo nifica un gasto di 1.3 miyon, pa cua Utilities Aruba N.V. a bira e “financiador”; -Cu e acto oficial di e compra (C-867, nr. 30), fecha 14/10/2011, ta mustra e procedura, den cua bendedor nr. 1 (Silman Enterprises, representa pa su director sr. Silberie) ta bende e propiedad na cumprador nr.1 (Southeast Investment Group, representa pa Admanco Trust N.V. den persona di su director sr. Josef Croes) pa e suma di AWG. 900.000,00, kende na su turno ta bende esaki na cumprador 2 (Utilities Aruba N.V., representa pa sr. Franklin Hoevertsz) pa e suma di AWG. 1.350.000,00, tur den un solo proceso y documenta den un solo acta; -Cu di acuerdo cu e acta, e leggerwaarde di e parcela ta monta na AWG. 913.184,00; -Cu di acuerdo cu informacionnan, Utilities Aruba N.V. a sera un hypotheek di AWG. 1.700.000,00; -Cu minister-president ta declara di tabata consciente cu e balor di e parcela tabata AWG. 2.200.000,00; -Cu mientras tanto un di 4 partido - sr. Frank Weise, mediante su abogado sr. de Hoogd di James Martin & Associates - ta declara di tin un contrato di huur te cu fin di 2012 pa e parcela en cuestion; -Cu documentonan relaciona cu e caso sumario cu sr. de Hoogd a entama pa Utilities Aruba N.V. honra e contrato di huur aki, ta mustra cu: 1.e huur en cuestion a drenta na vigor dia 1 di december 2009, unda Silman Enterprises como doño ta verhuur e parcela na sr. Frank Weise; 2.dia 17 di december 2009 Silman Enterprises ta bende e parcela cu Southeast Investment Group N.V. (S.I.G.); 3.dia 11 di februari 2010 Southeast Investment Group N.V., como doño nobo, ta pidi permiso na Huurcommissie pa termina e contrato di huur cu sr. Weise; 4.dia 28 di juni 2011 Huurcommissie ta dicidi favorablemente riba e peticion pa termina e contrato di huur; 5.dia 22 di februari 2011 Huez ta dicta CONTRA terminacion di e contrato di huur; 6.e parcela ta ser bendi dia 14 di october 2011, cu tur pertenencia di sr. Weise aden ainda. y ACEPTA BASHI, SIN HUUR, SIN NINGUN DERECHO DI OTRO, NI USO DOOR DI OTRO, suscrito ta desea di haci e siguiente preguntanan: A. Futuro Status di Aruba -Señor minister-president por informa si ta intencion di e gobierno aki pa, mediante un referendum, consulta cu Pueblo di Aruba encuanto su escohencia entre un status di territorio LGO vs uno UPG? -Ta intencion di gobierno pa organisa encuentronan pa informa pueblo riba e pro’s y contra’s di ambos opcion? -Ta intencion di gobierno pa permiti esnan cu no ta di mes opinion cu gobierno, organisa encuentronan cu tal fin, sin cu gobierno ta (laga) stroba e encuentronan aki?
B.Parcela La Dolce Vita -Señor minister-president por informa kiko lo ta e funcion especifico di e asina yama Europa huis? -Di unda e directiva, staf y personal pa e oficina aki lo wordo recluta? -Señor minister di Finanzas por informa kiko ta e motibo pakiko Utilities Aruba N.V. no a cumpra e parcela directamente for di e supuesto doño Silman Enterprises? (supuesto, como cu Southeast Investment Group N.V. ta e doño desde 17 december 2009!); -Awor cu un huurcontract existente ta bay stroba e siguiente pasonan, kiko lo ta e splicacion na dr. Edward Cheung? -Kiko ta e motibonan cu a paga AWG. 1.350.000,00, siendo cu e leggerwaarde ta solamente AWG. 913.184,00, a base di cua por cierto e prome benta a tuma lugar? -Kiko ta e motibonan cu despues a sera un hypotheek pa 1.700.000,00, pues casi dos bez e leggerwaarde? -Ta e intencion pa ainda cobra e overdrachtsbelasting a base di AWG 2.200.000,00, manera e propio sr. minister-president a declara cu e balor ta? -Minister por informa si e prome cumprador, Admanco, a paga overdrachtsbelasting? -Si e contesta ta si, esaki tabata a base di AWG. 900.000,00, of di AWG. 913.184,00, of di AWG. 2.200.000,00? -Si e contesta ta no, kiko ta e motibo pakiko NO a paga overdrachtsbelasting? (aunke cu ta trata di un solo akte, ta trata tambe di 2 – dos – transaccion di benta!) -Awor cu a aparece un “huurder” di e parcela, cu un contrato aparentemente vigente te fin di 2012, unda sr. minister-president ta bay ubica TNO y Europa Huis? -Señor minister president por informa riba instruccion di kende sr. Franklin Hoevertsz a actua, y de facto a ripiti un hazaña manera e conocido asunto Interbank? -Señores ministernan por informa riba cua cuenta e ganashi di e benta di AWG. 436.816,00 a wordo deposita? -Señores ministernan por informa kiko ta e destino di e AWG 350.000,00, cu ta e diferencia entre e hypotheek y e suma di benta? -Señores ministernan por informa kiko ta e “looptijd” di e hypotheek, e taza di interes, y e sumanan mensual of annual cu Pueblo mester paga? -Señores ministernan por garantisa pueblo di Aruba cu e transaccion dudoso y corupto aki, lo NO tin ningun consecuencia pa e Pueblo, entre otro den forma di adaptacion y aumento di prijsnan di awa , corriente, y gasolin? -Señores ministernan ta di acuerdo cu mi cu Utilities Aruba N.V., den persona di sr. Franklin Hoevertsz, a actua por lo menos “onzorgvuldig”, y “onrechtmatig”, door di cumpra un parcela di cua e condicionnan NO tabata cuadra di ningun manera cu declaracionnan di Silman Enterprises, esta cu ningun otro persona/instancia tabatin algun derecho riba e parcela? -Señores ministernan ta di acuerdo cu mi, cu un biaha mas e reglanan di Bon Gobernacion a wordo trapa cu e negoshi aki? -Señores ministernan ta considera pa den lo futuro cumpli cu reglanan di Bon Gobernacion? B.Interbank -Sr. Minister President por informa Parlamento riba e procedura cu a sigui cu e benta di Interbank, y kiko tabata e motibo di e benta ey? -Sr. Minister President por informa Parlamento cua ta e sumanan di exoneracion di debenan di famia Eman y partido AVP, cu a forma parti di e deal corupto di Interbank, cu, mescos cu e caso di La Dolce Vita, tabata encabeza pa sr. Franklin Hoevertsz? -Sr. Minister President por confirma declaracionnan anterior di contratistanan, cu a tilda sr. Hoevertsz di a haña airco y pasashi pa Hulanda regalo? -Sr. Minister President por pone na mi disposicion, y na disposicion di Parlamento, e rapport encuanto Interbank? Sperando contesta mas pronto posibel por escrito, mi ta termina,
Dialuna Oktober 31, 2011
Pagina 21
E selectadonan pa Best of the Best Malta Polar Taekwondo Cup a train hunto Diasabra ultimo na Brazil Taekwondo Stichting
STA. CRUZ -- Diasabra ultimo a tuma lugar training na Brazil Taekwondo Stichting na unda cu Edmar Winterdaal y Denzil Tromp di Moi-Dum Taekwondo Center a bin train hunto cu e atletanan di Brazil Taekwondo Stichting: Hakeem y Rasheed lowe, Marc Giel, Marwin Lont, Jourde KlabĂŠr, Jendrique Gumbs, Antonio Geerman y Jendra Gumbs kende nan ta cla pa dia 5 di November pa Best of the Best. Durante e training Brazil Taekwondo Stichting a ricibi bishita di Tele-Aruba canal 13 kende a bin presencia e preparacion pa e Best of the Best. Nos television nacional tabata tin masha hopi interes den e evento, pa asina nan por ta presente, specialmente pa e best foto shot. E training ariba su mes tabata focus ariba combate y hopi tactica y a pone hopi enfasis ariba e tecnica di combate. Mirando cu e dianan ta yegando cerca, cada dia ta mas ansha e atletanan ta bira pa sa contra kende nan ta bay bringa. Esaki lo wordo anuncia diabierna despues cu tur atleta registra nan mes diahuebs na Tropicana Aruba Resort. Alberto
KlabĂŠr Brazil Taekwondo
Stichting.
Na Lallys Bar y Restaurant Cura Cabai: orarionan ta, Diahueps: 6or pm te cu 12or am Diabierna y diasabra : 6or pm te cu 2or am di marduga. Diasabra y diadomingo :11or am te cu 3or pm cu BBQ. Lo bai tin saco, basket, cuminda grijojo y pan, soppi tur na un bon prijs. Por jama pa pedido na 5944659. Cushina di Nestor lota tambe na Sede di Mep tur diadomingo.
Dialuna Oktober 31, 2011
Pagina 22
Stichting Sunrise Athletics ta informa pueblo di Aruba completo cu:
Tur cos ta cla pa “Do or Die 2011” organiza pa Stichting Sunrise Athletics
STA. CRUZ -- Awe, Dialuna 31 di Oktober 2011 den Stadion Guillermo Prospero Trinidad cuminsando 5:30pm. Ora tur hende a kere cu e dos biaha campeon Alfonso Nedd lo keda afor y cu lo bay conoce un campeon nobo, tur hende mester a drenta start blok bek y prepara di nobo. E ultimo aki ta e ultimo cu ta registra pa e competencia. Asina aki tambe ta warda e tencion te pa e ultimo momento. Un cantidad bastante grandi di atleta a registra pa e competancia aki. For di U-17 te cu Masters nan, tur categoria ta bay tin caredanan sumamente intresante. E competencia e aña aki a conoce un crecemento total. For di organizacion y caranan nobo te cu e expectativa
pa cu esaki. E ta un careda caminda e atleta tin cu competi den tres diferente disciplina ariba mesun dia. Tur esaki den un lapso di mas o menos 1 ora. Nan ta cuminsa cu core un distancia di 60m. Aki mayoria ta demostra nan speed y explosividat como cu ta trata di un distancia cortico. Despues di esaki e atleta tin cu core un distancia di 200m pa e di dos prueba. Den esaki no solamente speed ta conta pero tambe un bon strategia. Bo mester sa exactamente cua parti di e distancia ta bo parti mas fuerte. Tin atleta ta sumamente fuerte na salida, den e bocht of otronan den e parti final. Pa finalisa e careda tur atleta mester pasa e prueba mas fuerte di e careda cu ta e distancia
di 400m. Aki nan no solamente ta trata di e distancia mas largo di e atardi pero tambe esun caminda e atleta ta mas cansa. Den e prueba aki bo ta papia di puro restitencia y tur anja atrobe e desicion final ta cay den e prueba aki. Un cos ta sigur cu dialuna atardi pa 5:30pm exacto ora los e prome tiro den Guillermo Prospero Trinidad ta tencion tras di tencion
ta bay tin te na final di e atardi. Stichting Sunrise Atletics ta invita bo pa bin apoya nos atletanan hbven te cu esunan di mas edad (masters) pa asina nan por tin un mihon resultado. Alavez ta bisa bo pa keda pendiente pa nos ultimo careda di e aña aki cu ta bay bira e “Celebrity Sprint” cu lo bai tuma luga den november proximo.
Telefonnan importante: BOTICANAN: Maria 585-8145 Di Servicio Noord 586-4606 Seroe Preto 584-4833 Fergusonstraat 583-0620 Kibrahacha NV 582-2007 Oduber NV 582-1780 Paradera 588-6638 San Lucas 584-4830 San Nicolas 584-5712 Santa Anna 586-0027 Trupiaal 582-8671 Eagle 587-9011 4 Centro Medico 584-5779 Aloe 584-4606 Central NV 585-1965 Dakota NV 588-7364 Del Pueblo 582-1253 POLIS: Oranjestad 100 San Nicolas 104 Sta. Cruz 105 Noord 107 Tip-line 11141 Brandweer/Ambulance 911 Guardacosta 913 Seguridad National 11911 Hospital 527-4000 Centro Medico 524-8833 Setar storing 117 Web Storing 525-4600 Elmar storing 523-7147 Agencia Funeral: The Olive Tree 584-8888 Ad Patres 584-2299 Aurora 588-6699 Mementomori 582-2222 Fundacion: Cas 584-2050 Fada 583-2999 F A V I 582-5051 Famia Planea 588-9591 Autismo Aruba 588-1179 Pa Hende Muher 583-5400 Pa Hubentud 588-6138 Bloedbank Aruba 587-4260 Solo di Pueblo 585-9500 Canal 22 585-9500 Tip pa redaccion 592-6895
Dokter y Botica na Warda pa bao di Brug:
Horacio Oduber Hospital: 527-4000 29 Oktober 2011 Dr. A. v/d Linde avonddienst- Oduber 29 Okt. te cu 4 Nov. 2011
Dokter y Botica na Warda pa riba di Brug: Centro Medico Dr. Westrate, E 524-8833 - 29 Oktober 2011 Dr. Boderie, E B J, R - Aloe N.V. 29 Okt. te cu 4 Nov. 2011
Dialuna Oktober 31, 2011
Pagina 23
PRODUCTO Y SERVICIO SUNSHINE TIRE SALES & SERVICES TANKI LEENDERT 126 A CABA DI YEGA UN CONTAINER DI TIRE SEGUNDA MANO FOR DI EUROPA CU UN VARIACION DI SIZE DI TIRE PA TUR AUTO CUMINSANDO DI SIZE 12 TE CU 20 INCH. TAMBE NOS TA DRECHA TIRE, BENDE TUBE Y WHEEL LOCKS Y NUTS. NOS ORARIO TA DI DIALUNA PA DIABIERNA FOR DI 8:30 PA 5:30 Y DIASABRA FOR DI 9’OR TE 3’OR. PA MAS INFORMACION YAMA 5836442. NOS TA WARDA BO!!
CLASIFICADO TA BENDE SET DI SALA DI 3 PIDA AFL. 800.00 TEL: 582-7793
TA bende Un walk in cooler/ freezer industrial di marca Kolpak 7' 8" x 11' 7" x 8' 3.75" walk in cooler Manual sliding door / white finish / 2hp refrigeration Afl. 18.000.00 discutible Excelente pa restaurant of pa tene producto frieuw Contact:
739-0101
TA BENDE
Chevrolet Optra grijs cu 4 porta den bon condicion / 2003 fls. 9000,- Prijs discutibel! 594-1402
TA BENDE CAS NA MACUARIMA PRIJS : AFL. 150.000, YAMA CELL : 5937118 EMAIL: WETRONV@ GMAIL.COM WEBSITE: WWW. WETRONV.COM
Ta busca un peluquera estilista cu experiencia Pasa personalmente na Centro Comercial Noord # 82 of yama 5867272 /7303327 pa un afspraak.
Dialuna Oktober 31, 2011
Pagina 24
Philip’s Animal Garden ta orguyoso di por presenta su miembro di famia mas nobo Conoce Biggy Boy, e torrito
STA. CRUZ -- Alto Vista 116 - Philip’s Animal Garden ta orguyoso di anuncia e yegada di su miembro di famia mas nobo, Biggy Boy. E torrito a nace un poco mas cu un luna pasa, y ta compaña pa su mama Andrea y ruman homber grandi. Biggy Boy a nace cu un scheur den su hoef, cual a haci cu e no por a cana, pero su cuidador Philip Merryweather a cri’e te ora cu su hoef a cura, y awor e por ser mira ta cana, core y hunga cu su famia. Tur hende ta invita pa bishita Philip’s Animal Garden y conoce Biggy Boy y e resto di su famia, como tambe e bestianan exotico cu ta yama Philip’s Animal Garden nan cas. E santuario y centro di rehabilitacion pa bestianan exotico ta wordo maneha pa Philip’s Pet Collection, cual ta un fundacion caritativo cu ta traha na
e bienestar di bestianan abandona of indesea. Pa yuda mehora mas ainda y expande e facilidadnan y cuido cu a wordo duna na e bestianan, Philip’s Animal Garden ta ofrece tournan diario, unda bishitantenan ta invita pa wak, mishi y hasta duna cuminda na algun di e habitantenan exotico di e hardin. E tournan interactivo y educacional ta wordo ofreci tur mey ora entre 9am pa 5pm, shete dia pa siman. Bishitantenan tambe por cumpra saconan di souvenir cu cuminda cu nan por duna na e bestianan durante e tour. E tournan ta obtenibel pa Afl 10 pa adultonan y Afl 5 pa muchanan te cu 10 aña di edad. Pa mas informacion, click riba www. philipsanimalgarden. com, of bishita Philip’s Animal Garden na Alto Vista 116 pa un tour.
Accidente den bocht di Calabas
STA. CRUZ -- Diabierna anochi algo prome cu 8’or, Central di Polis a manda unidad di Noord cu urgencia pa e bocht di Calabas cu ta bay pa Jaburibari. Pa un motibo of otro un di e autonan lo a coy un bocht mucho grandi y lo a pone 2 auto touch otro, caminda cu un di nan a haci su maniobra. Un hobencito den un di e autonan a resulta levemente herida y a ser trata pa personal di Ambulance. Na momento cu Ambulance tabata trata e hobencito, un auto tipo flatbed blanco ta pasa ranca spiel y kibra esaki. E auto en cuestion a sigui core bay manera nada no a pasa. Polis a haya e number di e vehiculo y lo bay atende e auto na un cas na Sabana Liber.
Dialuna Oktober 31, 2011
Pagina 25
CD “Di Fiesta’ pa dianan di fiesta di Izaline Calister ta cla!
STA. CRUZ – “Esta bendicioná mi ta sintimi di por anuncia cu mi cd nobo ta cla! E yama ‘Di Fiesta’ y e ta yená cu canticanan alegre di Pasco y fin di aña. Mi a bin riba e idea pasobra mi ta haya cu nos no tin suficiente cantica di Pasco na Papiamento. Sigur no compará cu e miles di canticanan cu tin na Ingles of na Spaño. Tambe hopi biaha mi ta sinti falta di un descripcion di e manera cu nos ta celebrá Pasco akinan. ‘Chesnuts roasting on an open fire’ ta masha bunita pero basicamente e no tin nada di haber cu nos cultura. Ta p’esey mi a graba un paar di cantica cu nos a crece cune y otronan cu nos tur conoce pero na Ingles. Nan mi a traducí. M’a hasta skirbi un paar di cantica nobo cu mi ta spera ta cay na agrado di un y tur. Riba e compacto aki mi a invita diferente amigo musico pa celebrá hunto cu mi. Cu Yumarya mi ta canta un tremendo salsa y kizas boso ya a tende e cantica hunto cu boso
propio Grupo di Betico, ‘Bendicioná’. Tin un coro di mucha masha cute mes ta canta hunto cu mi y hopi special pami ta un grabacion cu mi a haya, di un show di Pasco cu m’a yega di haci cu Grupo Serenada den 2001. Riba dje gran dama Nydia Ecury, cu por cierto tambe ta di Aruba, tin un rol estelar. Pa honra e gran artista aki, mi banda cu
mi, a compaña Grupo Serenada y Nydia riba un viahe. Cu ‘Di Fiesta’ mi a haci haci uso optimal di mi dream team di musico: Marc Bischoff- piano; Yerman Apontebas; Ed Verhoeff- guitara, Roël Calisterpercussion; Enrique Firpi- drums. Tambe mi a traha cu un seccion di brass, un ‘stringquartet’ y hasta un coro di angel. Mi ta spera boso ta disfruta di clasiconan manera Papa Pasco ta bin (Santa Claus is coming to town) , Keto Keto Keto (di Rudy Plaate) y un pòtpourí di Aguinaldo cu lo trece hopi recuerdo. Tuma nota di e toke crioyo cu mi no por a keda sin hinca aden. Un regalo di mi pa boso pa dianan di fiesta --CD obtenibel na CD & more, Plaza Bookstore, Canal 89.9 FM y Magic 96.5 FM Pa mas information: w w w.i z a l i n e c a l i s te r. com / http://www. facebook.com/pages/ Izaline-Calister/ 81418168959?sk=wall/
Awe 31 oktober ta cumpli 60 aña
Rudolf Angela
hopi sunchi i pabien ta bini di parti su casa Nilvia su yiu nan Litza , Merien , Marelyn , Joffrey , Jeffrey y Kevin su 3 nieta nan Kiandra , Joyslyn y Hayley tambe di su 2 yerno nan Jon y Roderick su mama Anita Angela di su 4 rumannan subrina (o) nan primo y prima nan tur su swa y cuñanan su colega nan di Valero Refinery su iha Shary su amigo nan na Boneiro , Merca y Hulanda y henter famia Angela y Ras tur ta desea Rudolf hopi aña mas di bida y salud Pabien Hiep Hiep Hoera................
Awe Halloween ami
Mariela “Yeya” Alberts
Ta cumpli aña... Leu aki na tera friu... Hayando falta di mi amig@nan, mi famia pero mas falta mi ta haya di mi yiunan Gilaine y Gilmer cual ta mi tesoronan di mas valioso... Sin laga afor e G mes mes cu tabata tey pa mi den bon y malo... Mi mihor bendicionnan cu Dios a duna mi... Pronto lo mi tey bek... Love my triple G’s... Danki na tur cu a yama, msg, pin y inbox pa felicita mi y cu semper tabata tey pa mi... Mi stima boso hopi... Dios bendiciona cada un di boso...
Dialuna Oktober 31, 2011
Pagina 26
Prensa ta bay competi contra otro den Best of the Best Malta Polar Taekwondo Cup pa e Best Foto Shot
Resort pa 5’or di atardi. Wak pa bo no perde e oportunidad di
STA. CRUZ -Manera tur aña Brazil Taekwondo Stichting ta organisa e Best of the Best Taekwondo Cup na unda cu e mihor atletanan di Aruba a wordo selecta pa Brazil Taekwondo Stichting pa bay bringa contra paisnan internacional. Prensa semper ta bin saca potret y ta haya e oportunidad pa competi contra di otro, na unda cu nan ta purba di saca e mihor potret di e evento. Manera tur aña prensa sa bin cu nan camaranan y mini studio na unda cu nan ta para na banda di e veld pa saca potret di
e peleanan. Aki ta na unda cu nan mester tin e finger touch di e momento.E parti aki ta masha difícil, pasobra bo no sa ki ora e shot ta bin, pa asina por saca e potret.E aña aki ta spera di mira hopi prensa presente atrobe cu lo bay competi contra di otro pa e best foto shot. E best foto shot lo mester wordo publica den corant, pa asina e huradonan por wak esaki pa asina saca e mihor foto shot. E miembronan di hurado ta Eric Barry, Chaco Jose Cornelio, Henk Meijer, Herrich Lo-A-Njoe y Robert
Giel. E trabao di saca un bon potret no ta uno facil esaki ta uno cu ta rekeri bon focus y e tempo exacto di e scop di e atleta. Asina aki nos por menciona cu Seever Krozendijk a saca su best foto shot aña pasa na unda cu tur e miembronan di hurado tabata anonimo ariba e decision di e best foto shot saca door di Seever Krozendijk na unda cu e la logra di saca e scop di Shiffaro Hazelhoef contra di Surinam. E aña aki mescos cu tur otro aña tambe tin e siguiente premionan pa prensa:Best Photo Shot 2011.Most Supporting N e w s p a p e r . Most Coverage N e w s p a p e r. Fastest Circulating Newspaper.- Fastest Circulating and Supporting Website.Most Supporting TV Station. E premionan aki lo wordo entrega dia 10 di November na Tropicana Aruba
saca e best foto shot di e evento aki. Alberto KlabérBrazil Taekwondo Stichting.
Dialuna Oktober 31, 2011
Pagina 27
Resultado di e dos conferencianan riba energia alternativo:
A presenta solamente plan y mas plan bunita, mientras cu miles di hogar no tin manera di paga nan recibo di awa y coriente “E hendenan aki a bin pa chupa delaster un gota di sanger di e pueblo pagador di belasting”, asina mester describi e actitud di e mandatarionan sinverguenza di AVP cu pa di dos biaha sigui a organiza nan ‘Green Conference’ miyonario. E promer conferencia tabata aña pasa cu nan invitado di honor, esta excandidato presidencial di Merca Al Gore, kende a strica cientos di miles di dollar cu e conferencia di AVP aki. E aña aki e derochadornan di placa di pueblo a haci lo pior, ora cu nan a invita un hala di invitado for di exterior, e.o. Prins Willem Alexander y cual conferencia a bolbe costa nos pagadornan di belasting miyones di dollar. Sinembargo aki e sinverguenserianan di AVP no a caba, ya cu sr. Frank Hoevertsz, Presidente di Utilities N.V. na final di e conferencia di antayera a anuncia cu otro aña nan lo bay tin nan di tres ‘Green Conference’ y naturalmente cu un biaha mas nan lo bay tira man den caha di Utilities N.V. pa financia henter e conferencia aki. Hecho ta cu mientras e conferencia miyonario
aki ta andando, miles di hogar na Aruba no por paga nan recibo di awa y coriente y e gobierno malvado di AVP no ta duna nan ningun tiki di speranza cu cos lo bay drecha pa nan. Si mester analiza e ultimo dos conferencianan aki, kico ta e resultadonan cu nos pais a beneficia di dje? Nada, pero net nada! Durante e dos conferencianan ultimo por a tende solamente gritadera di con importante energia alternativo ta pa henter comunidad, cu e posnan di petroleo na mundo ta cabando, cu mester busca otro formanan di uzo di energia, cu gobierno di AVP tin plan, plan y mas plan. Entre
otro cu nan tin plan pa bin cu otro 10 mulina di biento, cu nan tin plan di bin cu mas energia solar, cu nan tin plan pa haci uso di gas etc. Pero te cu awe nos pais no a beneficia ningun kilowatt extra di tur e plannan aki, ni nan recibo di awa y coriente a concoce un alivio. Contrario na tur e locura di tur e plannan aki, durante gobernacion di MEP no a papia mucho di plan, no a organiza ningun “Green Conference” malusando fondonan di Utilities N.V., no a trece invitadonan for di exterior pagando nan cientos di miles di dollar pa nan bin bisa nos con importante energia alternativo ta pa henter humanidad, pero gobierno di MEP sin mucho buya y sin malgastamento di placa di pueblo a percura pa 10 mulina di biento na Vader Piet, a percura pa e plantanan di Seawater Reverse Osmosis pa reduci e gastonan di fuel oil drasticamente, a percura pa e plantanan RECIP di Wartsila pa uzo mas eficiente di energia etc. E parti mas comico di henter e asuntonan aki
ta cu durante tur e dos “Green Conference” nan aki, e mandatarionan di AVP – cu un sonrisa di orea pa orea - no por caba di papia bon di e 10 mulinanan di biento na Vader Piet y tambe di e plantanan di Seawater Reverse Osmosis y e plantanan di RECIP. Aparentando hendenan cu a perde tur clase di gevoel y sin cuero di cara nan tabata gaba con e plantanan aki a percura pa un reduccion substancial di uso di fuel oil door di WEB N.V. Alavez locual e hipocritanan aki si no a bisa e invitadonan di exterior ta, cu tur e mulina y e plantanan aki no ta ningun invento nobo di e gobierno actual
ya cu plantanan aki a ser introduci caba durante e 8 añanan di Gabinete Oduber. Riba e fotonan adhunto nos tur por mira con sr. Nelson Oduber a keda tur bao stof ora cu el a duna inicio na construccion di e parke di mulina na Vader Piet. Alavez nos por mira su persona disfrutando di un glas di awa cual ta producto directo di e planta di Seawater Reverse Osmosis. Cu esaki a keda demonstra con den un forma humilde e gobernantenan di MEP tabata celebra proyectonan concreto pa comunidad, sin cu nan tin nodo di chupa miyones di dollar for di Utilities pa papia solamente riba plan y mas plan. Finalmente nos mester conclui cu e dos conferencianan di AVP tocante energia berde no a produci net net nada concreto pa nos comunidad, pero cu a costa nos pagadornan di belasting si miyones di florin sin cu nos por a disfruta di un solo Kilowatt extra for di tur e conferencianan di bla bla bla aki.
Dialuna Oktober 31, 2011
Pagina 28
Sr. Rudy Lampe,vocero di RED:
Reunion Anual di Miembrecia di RED tabata un exito
STA. CRUZ -- Rudy Lampe, vocero di RED, a cuminza, den su discurso durante e reunion anual di miembrecia (Algemene Leden Vergadering, bisando e publico presente, cu su persona a informa Den Haag y Brussel di e compra escandoloso di e edificio di Dr. Edward Cheung Center for Innovation. E vocero di RED a presenta tur e ´facts´ tanto na Ministerio di mr. Donner como na e Comisionado Europeo. E reaccion tabata asombroso, cu e metodo aki ta conoci den estudionan di corupcion como e metodo ABC (A ta bende B y B ta draai bende C. Tampoco e instancianan aki tabata na altura di e diferente caso den corte cu ta bay tin pa motibo di e compra dudoso di edificio di Dolce Vita door di Utilities NV. Mescos ta trata e deal dudoso di Minister Dowers pa loke ta compra di e klasnan modular, un caso cu ta den corte y pa colmo el’a pone su casa abogado defende gobierno. Friends and family, mescos cu tempo di MEP. Mirando
e falta di integridad den e gobernacion actual di Aruba, mas cu nunca ta importante e voz critico di partido RED.E miembrecia di RED a aproba unanimamente e relatonan financiero di 2009 y di 2010 presenta door di e tesorero y mescos tambe e relato di secretario tocante e trabaonan di directiva di RED. Tambe a elegi un miembro nobo den directiva di RED den persona di Meilan Rietveld kende a reemplaza Imelda Weller, kende a tuma su retiro pa motibonan personal. Nos por bisa cu e miembrecia a aplaudi e principionan fundamental di e programa electoral 2013 y di e plan di gobernacion di RED. Pronto nos lo cuminza publica esaki y RED ta e prome partido cu ideologicamente ya ta prepara pa e siguiente eleccion contando e rumbo nobo di RED cu e apoyo di e miembrecia. Riba portret por aprecia algun momento di e reunion fructifero aki di RED, cu a tuma lugar diadomingo 30 di Oktober den ATIA building na Dakota.
Presidente di Parlamento, drs. Paul Croes:
Menos cantidad di mocion, mas calidad di mocion!
STA. CRUZ -- E ultimo 25 añanan Parlamentonan a entrega cantidad di mocionnan cu nunca e mira luz di dia. Mocionnan cu e keda aproba, solamente cu no a haya e debido follow-up pa asina keda ehecuta. Un “updated – electronic motions database”, un archivo electronico di mocionnan aproba door di Parlamento di Aruba, lo por aporta na un mihor bista di e cantidad di mocion cu ta keda aproba den Staten. Presidente di Parlamento, drs. Paul Croes ta kere cu mocionnan aproba den Parlamento mester tin caracter mas obligatorio cu e ultimo 25 añanan. Pa logra esaki, ta bon pa mocionnan carga aprobacion mas amplio den Staten y esaki por wordo logra door di haya un base amplio di sosten politico pa cierto mocionnan. Tambe ta bon pa discuti cierto mocionnan cu otro institutonan manera ARA, SER y kizas otro institutonan, pa asina nan por bira ehecutabel tambe. Mocionnan entrega y aproba door
di Staten di Aruba, ta deseonan cu Staten ta trece pa dilanti, cu lo desea pa Gobierno cumpli cu nan. Na momento cu esaki ta carga un base amplio di sosten, e ta casi imposibel cu gobierno lo no cumpli cu esaki. Deseo di Parlamento ta mas profundo cu solamente e palabra deseo cu ta wordo usa den conversacionnan comun. Un deseo (aproba) di Parlamento lo por cambia un decision of maneho di Gobierno y lo por “dirigi” gobierno of Ministernan den cierto direccion. Como representante di pueblo un Parlamentario
Na Paradera:
ta vocifera deseo di un cantidad di persona den comunidad y esaki sigur gobierno lo mester tene cuenta cune. Den e mes un liña cu e mocionnan, na momento cu Parlamentarionan haci preguntanan (skirbi of den reunion) na Gobierno deber di Gobierno ta pa contesta esakinan, den un margen di tempo razonabel. Presidente di Parlamento, drs. Paul Croes: “Motions approved by Parliament should be less in numbers but higher in substance. These should be discussed more profoundly first with all members of Parliament to create a broader support, and with other institutions in order to be political executable. These motions should have a more binding character as the motions of the last 25 years. The introduction of an “electronic updated motions database” could create a better overview of the carried motions trough Parliament. The executive branch should apply and execute motions carried by the legislative power.”
Truck a dal tras di auto y a bandona sitio
STA. CRUZ -- Diasabra un poco prome cu 8’or di anochi, un truck Blanco A 2152 biniendo di pariba a dal tras di un Toyota Yaris, A 36655, Despues di esaki el’a bandona e sitio. Aparentemente e chauffeur di e truck tabata bao influencia. Den e Yaris tabatin un famia completo cu varios mucha chikito.
E Yaris a ricibi hopi daño material. Despues di un rato polis a logra haya e Truck y a tuma esaki den beslag.
Dialuna Oktober 31, 2011
El mensaje de la Divina Misericordia
Pagina 29
Parokia San Francisco
Ta anuncia orario di S.S. di Misa pa dia di Todos los Defuntos.
Pastoor Stanislaw y Pastoor Jan
En esencia, el mensaje de la Divina Misericordia no es nuevo, es en realidad un recordatorio de lo que la Iglesia siempre ha enseñado: que Dios es misericordioso y que nos ama a todos sin importar la magnitud de nuestros pecados; pero en este mensaje se llama a una comprensión más profunda de que el amor de Dios no tiene límites, y que está disponible a todos, especialmente al pecador más grande: " (...) y cuanto más grande es el pecador, tanto más grande es el derecho que tiene a Mi misericordia" (Diario, 723).
Ta haci un invitacion cordial na nos Parokianonan, invitadonan, personanan cu tin un ser stima dera den Santana Catolico na Playa pa asisti na un S.S. di Misa cu lo wordo celebra den: Kapel di Santana den Caya Ernesto Petronia Dia: 2 di November dia di Todos Los Defuntos Ora: 6:30 A.M. ( 6:30 mainta) Kapel di Santana. Na Parokia di San Francisco lo tin S.S. di Misa 7:00 P.M. Tambe nos kier anuncia cu Santana lo ta habri tur dia te cu 6 di November pa asina nos tur por haya e oportunidad pa drecha nos graf/kelder. Un cordial saludo, Pastoor Stanislaw, Pastoor Jan.
TARIFA ECONOMICO PA ANUNCIO DI MORTO:
Solo di Pueblo ta brinda un tarifa economico pa anuncio di fayecimento cual ta consisti di: - 3 invitacion completo pa entiero, - Invitacion pa resamento y misa y Gradicimento Un pakete special di Afl. 200.00 pa entiero* (* E prijs ta pa entiero y no pa dia) Solo di Pueblo ta traha cu tur funeraria. Por pidi e anuncio via e funeraria of por haci'e directamente na nos oficina na Sta. Cruz 110 Contact: e-mail: solodipueblo@gmail.com Tel: 585-9500
Señor ta mi wardador, mi n’ tin falta di nada; den kunuku di yerba berde E ta ponemi sosega. E ta hibami na awa trankil, pa mi bolbe haña forsa. Salmo 23 A fayece despues di hopi lucha contra enfermedad mi esposa, nos mama, nos suegra adora, mi yiu, nos wela, nos ruman stima, nos tanta dushi, nos sobrina stima y un persona cu hopi a stima y admira
Maria Antonia Filiciana-Winterdal mihor conoci como Maria di Chommy of Ija
Na nomber di Su casa stima Nicolas “Chommy” Filiciana Su yiunan cu ta adore y e la adora Jeanine y Ronald Roos-Filiciana y yiunan Jeanice Filiciana y Ansley Pardo y yiunan Jeanila y Haime Geerman-Filiciana Jean-Nilsa Gomez y Kenneth Croes Mescos yiunan Vainella Filiciana y yiunan Maria y Angeli Leito Su nietonan y nieta cu tabata su bida Arlette, Ronald Jr., Rowald y Rodwyn Roos Aaliyah Filiciana, Jamison y Justin Olivir Su mama Remacla “Maca” Geerman Su rumanan Lelia Winterdal Vdo. Tico Hernandis y famia Vda. Mirna Peterson-Winterdal y Chito Thijsen y famia Anchi y Ronnie Henriquez-Winterdal y famia Marcia Winterdal y famia Ronnie Winterdal y Magali de Kort y famia Eve Winterdal y famia Vda. Lourdes de Kort y famia Vivian Filiciana y famia Manera ruman Dilia Rasmijn y famia Su sobrina y sobrinonan cu e la stima manera su mesun yiunan Jessica, Franzenne, Francis y Billy Rosel, Maroushka y Hubert Flanegien, Zulaika y Robby Solognier, Eroll y Xia-Ru Henriquez, Jairo, Sharline Hernandis, Jean-Pierre y Sahira Peterson, Jean-Nella y Gibi Hernandez, Dayron, Ryan, Myron Winterdal, Jean-Nilo, Giannina Gomez, Lou-Anne, Joshua de Kort, Alvin y Jazlaine Filiciana, Dayenne Werleman Su cunjanan y swanan Trinita y Chow Stamper-Filiciana y famia Sixto y Stella Filiciana-Weller y famia Elsa Filiciana y famia Silvia y Marcelo Irausquin-Filiciana y famia Vdo. Francisco Filiciana y famia Ella y Rudolf Croes-Filiciana y famia Vera Filiciana y Juni Koolman y famia Bito y Maria Filiciana-Maduro y famia Jani Filiciana y famia Severiano Filiciana y famia Rudolf y Mechi Filiciana-Koolman Su ihanan Tonito Geerman Ito Filiciana Jessica Rosel Jean-Nilo Gomez Tanta y omonan, primo y primanan y demas famianan Filiciana, Winterdal, Geerman, Roos, Gomez, Pardo, Croes, Hernandis, Peterson, Henriquez, de Kort, Stamper, Weller, Irausquin, Baarh, Koolman, Maduro, Werleman, Rosel, Flanegien, Solognier, Hernandez, Gomez, Boekhoudt, Ras, Rasmijn, Leon, Simon, Robert, Noguera, Paula, Kock, Dirks, Anthony, Bislick, Farro, Delanie, Fields, Quandt, Meulens, Narvaez, Rosa, Willems, Olivir, Li, Briezen, de Cuba, Helder, Marin, Briceño, Jansen, Wernet, Eckmeyer, Chirino, Lake, Curiel, Silië, demas famia na Aruba, Corsow, Hulanda, y Merca. Nos disculpa cu si den nos tristesa nos por a lubida un of otro famia. Acto di entiero lo tuma lugar Diamars 1 di November 2011 di 2’or pa 4’or na Misa Santa Filomena na Paradera, for di 2’or nos difunto stima lo ta reposa den misa pa 4’or lo tin un respons y despues saliendo pa Santana Pastoor Kranwinkel na Paradera. Lo tin un box disponibel dia di entiero den misa pa Edmund Harms Foundation.Adres pa Condolencia: Hooiberg 12-B Di 7:00 – 9:00 pm
Dialuna Oktober 31, 2011
Pagina 30
Gradicimento/ Invitacion
Pa medio di esaki famia Ras, Noguera kier a gradici tur esnan cu a compaña nan den e momento dificil di fayecimento y entiero di nan defunto stima:
“Señor ta mi wardador, pues mi no tin falta di nada; den cunucu di yerba berde, E ta ponemi sosega; E ta hibami na awa tranquil, pa mi bolbe haya forza” Ps. 23:1,2,3 Cu inmenso tristeza den nos curazon, pero conforme cu boluntad di Dios y agradeci pa tur locual cu ela haci y significa pa nos, nos ta participa fayecimento cristianamente di nos esposa, mama stima, wela, ruman, tanta y amiga
SRA. ENGALISTA PEREZ WEBB
Primo Feliciano Ras “Chani, Primo, Momo”
Danki pa tur yamada di condolencia, flor, krans y ricibi. Un danki di curazon. Boso atencion tabata un gran Consuelo pa nos. Na Ad Patres masha danki pa boso sosten y bunita servicio. Nos ta hopi agradicido na Ronnie, Randy, George pa nan bunita toca den misa. Ronnie mil danki pa boso a toca asina bunita pa bo gran amigo Primo. Alavez nos ta invita tur famia, amigo, bisiña y conocirnan pa 3 santo sacrificio di misa na misa Sagrado Curazon de Hesus na Savaneta pa descanso di alma di nos defunto stima Chani (Momo) Diarazon 2 di November 2011 lo tin un santo Rosario na cas Rooi Koochi 9 pa 8’or pm. Boso presencia lo ta altamente aprecia
Misioneronan di Hesus ta un comunidad Catolico cu tin Pastoor Daniel
Zpilla como coordinador spiritual ta invita henter e pueblo di Aruba pa un anochi di Alabansa na Dios Diahuebs 3 November na Jacinta Kleuterschool Dakota for di 7.00pm cu invitado Neil Velez Bin experencia e poder di Dios con Dios ta sana, cura, libera tur esnan cu ta kere den dj’E pa medio di fe den nos Senjor Hesu-Cristo.
mihor conoci como “Litachi” 17-10-1938 - 27-10-2011 Na nomber di su Esposo: Sr. Jose Johannes “Djo” Perez Su Yiunan stima: † Mirto Jose Perez Sra. Ludwina Perez Sra. Sonia Perez y famia Sra. Vda. Ingrid y †Jacintho Ruiz – Perez y famia Sra. Yvonne & Roderick Lee – Perez y famia Sr. Theo Elvis & Lisette Perez – Brete y famia Sr. Johnnie Perez Su nieta- y nietonan stima: Jarryd, Jeffrey y Jilbert Ruiz Tiziana Carrasquero y Jamir Dirksen Robsander Carrasquero Amadee y Amaryllis Lee Gabriëlla Perez Su mayornan: †Ricaldo ( Cai ) y † Rosa Webb-Lacle Su Rumannan: †Anna y †Jose de Cuba – Webb y famia Sr. Valeriano “Lo” y Imelda Webb – Arends y famia †Chita y †Jacobo de Cuba – Webb y famia Sra. Maria “Marie” Webb y famia Sr. Jozef “Cheppi” y Theresita Webb – Boekhoudt y famia †Frank Webb Su swa y cuñanan: Sr. Simon y Mena Perez – Webb y famia Sra. Josefa Perez y famia Sra. Elisabeth Perez y famia Su tanta di respet: Sra. Eliza Lacle y famia Iha: Sra. Swinda y esposo Frank Lacle y famia Suegro- y Suegranan: †Casiano y †Petra Ruiz y famia Sr. Fong y Stella Lee – Croes y famia Sra. Vda. Filomena y † Benny Brete - Figaroa y famia Sr. Candido y Chonchon Carrasquero y famia Tur su sobrina y sobrinonan cu a stime especialmente Sra. Vda. Aura de Cuba y famia y Sra. Maria “Chima” de Cuba y famia. Su amiganan: Lica y Ale Trimon Su ayudante di cas: Sra. Luz Caäl Su ayudantenan di Koningin Wilhelmina Kanker Fonds Zuster Lola, Broeder Andre y Zuster Bareño. Tur su Primo y Primanan, Comer y Compernan, bisiñanan, amiga y conocirnan y demas famia Perez, Webb, Lacle, Carrasquero, Ruiz, Lee, Brete, de Cuba, Arends, Boekhoudt, Young, Kelly, Bareno, Werleman, Figaroa, Everon, Faro, Giel, Pellegrim, Antonette, Croes, Daal, Boekhouder y Ridderstaat. Acto di entiero lo tuma lugar dialuna 31 di Oktober 2011, saliendo for di Kapel Monte Calvario na Tanki Leendert pa 4:00pm di atardi pa Santana Catolico na Noord. “Mamai” lo ta reposa for di 2:00pm di atardi den Kapel Montecalvario. Envez di flor of krans un donacion pa “ Wilhelmina Kanker Fonds” ta altamente aprecia. Lo tin un box den Kapel pa e bunita gesto aki. Nos disculpa si nos por a lubida un of mas famia den nos tristeza.
Dialuna Oktober 31, 2011
15 Augustus 2011 Mensahe na Reginald Dañe Edad: 6 aña 10.00 pm-10.30pm
Pagina 31 Dedica na nos Oma stima
Reginald a hinca rudia y a cuminsa resa den silencio. Despues ela haci tur su peticionan na Dibino Niño. Y Reginald a haya e siguiente mensahe: Hopi cu lo siguibo lo mira seňal Dibino y a bolbe bay den silencio. Ninjo Dibino a bise ta hopi sorpresa mas ta bin na mundo y pa hendenan cu ta siguimi mester persevera y resa hopi y sigui Tata Todopoderoso. No laga boso fe cay y ni busca e fe falsonan, lucha y persevera cu tur loque cu ta bini ta pruebanan duro. No laga e malo influencia boso y ni berguensa di sigimi den bon y den malo. Mi yiu Reginald bo ta mi amigo y mi confidente. Mi ta bo Tata stima y semper mi ta guijabo pa semper. Bisa bo sigidornan pa sigimi. Amen. Bendicion pa mundo.
26 Oktober 2011 Mensahe na Reginald Dañe Edad: 6 aña 6.00pm Bendicion, Bendicion , Bendicion. Bendicion na tur esnan cu ta busca Seňor Dios Tata Todopoderoso. Ami boso Ninjo Chiquito ta basha Bendicion riba henter mundo cu ta di Dios, nos Tata cu tur loque ta di dje na tera y tur su habitantenan. Mi ta bendiciona boso tur cu ta sigimi, y mi profetanan cu mi a escohe pa judami lucha pa nos hunto cu oracionan pa nos defende nos Religion Catolico y juda nos pastoornan cu ta yiunan escogi pa traha pa Dios, pa haci boluntad di Dios Tata Poderoso y mi Tata ta bosonan berdad y boso paz. Mi yiu abo cu tin e privilegio di sintimi y mirami bibo, Mi ta pidibo hiba mi mensahenan rond mundo y pidi proteccion pa tur muchanan for di tur malo. Ami ta bo amigo chiquito, Niño Dibino pa semper. Amen y Bendicion.
Sra. Engalista “Litachi” Perez – Webb Oma, e nomber di Amor cu nos como Nietanan y Nietonan ta yamabo Oma, nos no por conta tur locual bo a duna y siña nos Oma, nos no por conta tur e cariño y amor cu bo a ofrece nos Oma, semper bo ta tey pa nos cu bo Alegria, bo Sonrisa y bo Conseho Oma, semper bo ta cla pa defende nos y haci nos kier. Oma, nos curazonnan ta yora bo ausencia, Oma, nos no por sinta mas den bo scochi, ni brasabo ni sunchi bo Oma, nos tristeza ta grandi pero semper nos lo busca Oma su recuerdonan Y nan lo ta nos fortaleza pa nos no lubida Oma nunca Oma, nos ta stimabo hopi y nos lo haya bo falta masha hopi mes. Drumi dushi den brazanan di Papa Dios Jarryd, Tiziana, Jeffrey, Jilbert, Robsander, Amadee, Amaryllis y Gabriëlla
Dialuna Oktober 31, 2011
Pagina 32
Studiantenan di IPA preparando pa nan pasantia internacional Den cuadro di IPA su open dag diasabra 5 di November 2011
STA. CRUZ -- Diasabra 5 di November proximo Instituto Pedagogico Arubano (IPA) lo tene su open dag anual pa full e comunidad di Aruba y specialmente pa duna informacion na tur alumno, studiante of persona cu ta interesa pa sigui un estudio pa bira maestro di school. Awe IPA kier elabora mas riba un parti unico di e programa di estudio na IPA, esta e parti di enseñanza den e contexto internacional. E programa cu IPA ta ofrece ta uno hopi varia
caminda e studiante ta cera conoci cu e contexto di enseñanza na Aruba y tur e elementonan di mas importante pero tambe ta haya e oportunidad pa experencia y analiza enseñanza den e prospecto global. Un parti hopi importante di e curiculo di IPA ta e pasantia internacional. IPA tin relacionnan estrecho cu diferente organizacion, universidad, hogeschool, school basico y preparatorio den region y den resto di rond mundo. Tur aña
studiantenan di tercer aña ta pasa un periodo den exterior caminda nan ta experencia con educacion ta wordo organiza den un otro pais. E meta di e parti obligatorio aki di e curiculo ta pa habri e horizonte di e studiante, dune e oportunidad pa e por haci e comparacion y haya ideanan nobo pa su propio practica. Aña pasa tabata tin grupo di studiante cu a bay Hulanda, Panama y Peru. Den añanan anterior studiantenan a bay entre otro Merca, Costa Rica, Argentina, y tambe Mexico. E parti aki di e programa di IPA ta uno unico caminda cu e studiantenan tur aña ta bin bek inspira y cu hopi idea pa nos enseñanza y pa aplica den nan propio practica. Durante di e opendag studiantenan di tercer aña lo tin un Food & Bake Sale pa recauda fondo pa nan pasantia
internacional. Lo bende diferente cuminda, soppi, pan, snacks y cos dushi. Tur e fondonan lo bay pa e studiantenan por cubri nan gasto pa por
realiza nan pasantia den exterior. Comunidad completo di Aruba ta invita pa asisti na e Opendag di IPA, pasa un dia ameno cu famia y yuda nos studiantenan cu nan estudio door di coopera cu nan Food & Bake Sale. IPA su open dag lo ta di 10:00 di mainta pa 2:00 di atardi. Durante di e opendag lo duna informacion, lo tin oportunidad pa inscripcion y tambe lo duna presentacion di lesnan y di e diferente areanan di formacion. Ademas di esaki lo tin un mercado di boeki y informacion, caminda lo tin diferente boekhandel y fundacion presente. Publico en general ta bon bini pa asisti na e open dag aki pa asina cera conoci cu nos instituto, conoce nos facilidadnan y tambe haya informacion di kico tur IPA ta haci y ta brinda comunidad di Aruba.